title: Ilkka Koivula

text: Ilkka Koivula on näytellyt Oulun kaupunginteatterissa, Tampereen Työväen Teatterissa, Lahden kaupunginteatterissa, Rauman Kaupunginteatterissa ja Turun Kaupunginteatterissa sekä useissa suomalaisissa sekä kansainvälisissä elokuvissa.


title: Ilkka Koivula

text: Koivula näytteli Akseli Koskelaa Timo Koivusalon elokuvissa "Täällä Pohjantähden alla" ja "Täällä Pohjantähden alla II".


title: Ilkka Koivula

text: Ilkka Koivula on perheellinen ja kolmen lapsen isä. Hän ja näyttelijä Pertti Koivula ovat veljeksiä.


title: Ilkka Koivula

text: Koivula toimii laulusolistina ja huuliharpistina The Practice -nimisessä rhythm & blues -yhtyeessä.


title: Robert Hanssen

text: Robert Philip Hanssen (s. 18. huhtikuuta 1944 Chicago, Yhdysvallat) on yhdysvaltalainen entinen FBI-agentti, joka kärsii parhaillaan elinkautista vankeusrangaistusta Neuvostoliiton ja Venäjän hyväksi vakoilusta. Hanssenin sanotaan olleen Yhdysvaltojen historian vahingollisimpia vakoojia.


title: Robert Hanssen

text: Hanssen liittyi FBI:hin vuonna 1976. Oman kertomuksensa mukaan hän alkoi vakoilla Neuvostoliiton hyväksi vuonna 1984.


title: Robert Hanssen

text: Hanssen kääntyi luterilaisuudesta katolisuuteen mentyään naimisiin jyrkän katolisen naisen kanssa vuonna 1968. Hanssen osallistui päivittäin messuun, kuului konservatiiviseen Opus Dei -järjestöön, ja kehotti työpaikallaan olevia katolilaisia käymään useammin messussa. Hanssen myös kutsui venäläisiä "jumalattomiksi".


title: Robert Hanssen

text: Hanssen pidätettiin 18. helmikuuta 2001 epäiltynä Yhdysvaltojen valtionsalaisuuksien myymisestä Venäjälle. Hanssen oli myynyt salaisuuksia yli 1,4 miljoonalla dollarilla, sekä käteisenä että timantteina, kaikkiaan viidentoista vuoden ajan. Hanssenin toiminta aiheutti ainakin kahden amerikkalaisagentin kuoleman Venäjällä.


title: Robert Hanssen

text: Hanssenin lakimiehet ja syyttäjä saivat tehtyä sopimuksen, jonka mukaan Hanssen välttää kuolemantuomion, jos hän kertoo viranomaisille kaikki tietonsa ja tunnustaa syyllisyytensä kaikkiaan viiteentoista vakoilusyytteeseen. Hanssen allekirjoitti sopimuksen ja tunnusti syyllisyytensä 6. kesäkuuta 2001. Sopimuksen mukaisesti häntä ei tuomittu kuolemaan, vaan hänelle langetettiin 10. toukokuuta 2002 elinkautinen vankeusrangaistus ilman ehdonalaisen vapauden mahdollisuutta.


title: Robert Hanssen

text: Hanssen on tällä hetkellä huipputurvallisessa ADX Florence -vankilassa Coloradossa. Hanssen viettää muiden kyseisen vankilan vankien tapaan 23 tuntia vuorokaudesta pienessä, ahtaassa ja täysin äänieristetyssä vankisellissä, jonka kaikki huonekalut ovat betonia.


title: Robert Hanssen

text: Robert Hanssenin tapauksesta on tehty kaksi elokuvaa: televisioelokuva "Master Spy: The Robert Hanssen Story", jossa Hanssenia esitti William Hurt, sekä "Breach", jossa Hanssenia esitti Chris Cooper.


title: Robert Hanssen

text: Toimittaja David Vise kirjoitti Hanssenin tapauksesta kirjan "The Bureau". Visen työnantaja The Washington Post paljasti myöhemmin, että Vise osti omaa kirjaansa internetistä 16 000–18 000 kappaletta ilmeisesti paisuttaakseen myyntilukuja.


title: Robert Hanssen

text: Hanssen mainitaan myös Dan Brownin romaanissa "Da Vinci -koodi".


title: Walter Rothschild

text: Lionel Walter Rothschild (8. helmikuuta 1868 – 27. elokuuta 1937) 2. Rothschildin paroni, oli englantilainen pankkiiri ja eläintieteilijä. Walter Rothschild vaikutti Israelin valtion perustamiseen.


title: Walter Rothschild

text: Rotschild kiinnostui eläimistä ja niiden keräilystä jo lapsena. Hän opiskeli eläintiedettä Magdalene Collegessa Cambridgessä ja sai 21-vuotiaana vanhemmiltaan lahjaksi oman eläinmuseon. Lähelle Rotschildin maaseutukotia Tring Parkiin Hertfordshireen perustettu museo "Walter Rothschild Zoological Museum", nykyiseltä nimeltään Natural History Museum at Tring, avattiin yleisölle 1892 ja siitä tuli yksi maailman suurimmista yksityisistä eläinkokoelmista. Tringin museo on nykyään osa British Museumia.


title: Walter Rothschild

text: Vuosina 1889–1908 Rothschild työskenteli Lontoossa Rothschildin suvun pankkiyrityksessä "NM Rothschild and Sons".


title: Walter Rothschild

text: Tutustuminen Natural History Museumin eläintieteen laitoksen johtajaan Albert C. L. G. Güntheriin sai Rothschildin kiinnostumaan eläintieteestä, erityisesti lintujen ja perhosten taksonomiasta. Hän suoritti lukuisia tutkimusmatkoja eri puolille maailmaa sekä rahoittajan että tutkijan ominaisuudessa ja keräsi ja luetteloi suuren joukon lajeja. Hän kirjoitti runsaasti tieteellisiä artikkeleita. Rothschild nimesi useita uusia lintulajeja, kuten havaijinalbatrossin. Hänen määrittelemänsä kirahvin alalaji rothschildinkirahvi on nimetty hänen mukaansa.


title: Walter Rothschild

text: Rothschildin mailla laidunsi useita eksoottisia eläimiä kuten kenguruita ja rattaita vetäviä seeproja.


title: Walter Rothschild

text: Rothschild joutui myymään suuren osan valtavasta lintukokoelmastansa American Museum of Natural History -museolle 1932. Myynnin syynä oli tuntemattomaksi jääneen naisen kiristys. Vuonna 1936 hän lahjoitti loput kokoelmasta British Museumille.


title: Walter Rothschild

text: Poliitiselta kannaltaan Rothschild oli liberaali ja toimi Aylesburyn parlamenttiedustajana 1899–1910. Hän peri aatelisarvon isältään Nathan Mayer Rothschildilta 1915. Koska hänellä itsellään ei ollut lapsia avioliitosta, aatelisarvon peri hänen nuoremman veljensä Charles Rothschildin poika Nathanael Mayer Victor Rothschild.


title: Walter Rothschild

text: Rothschild oli aktiivinen sionisti ja ajoi pontevasti Palestiinaan perustettavaa juutalaisvaltiota ja oli mukana Balfourin julistuksen kirjoittamisessa.


title: Nordkappin tunneli

text: Nordkappin tunneli () on merenalainen maantietunneli, joka alittaa Magerøynsalmen. Tunneli yhdistää Magerøyan saaren manner-Norjaan. Tunnelin rakennustyöt alkoivat vuonna 1993 ja se avattiin vuonna 1999. Tunnelin pituus on 6 875 metriä, syvin kohta 212 metriä merenpinnan alapuolella ja suurin jyrkkyys 9 %. Ennen tunnelin valmistumista salmen poikki kulki lautta Kåfjordin ja Honningsvågin väliä.


title: Nordkappin tunneli

text: Tunnelin nimi tulee Nordkappista, joka sijaitsee noin 40 kilometrin päässä pohjoiseen tunnelista. Tunneli on osa E69-tietä.


title: Nordkappin tunneli

text: Tunnelin päissä on automaattisesti avautuvat portit (), joita käytetään talvisin estämään lumen ja jään pääsyä tunneliin.


title: Iines (nimi)

text: Iines on suomalainen naisen etunimi. Iineksellä on kansainvälinen sisarnimi Ines, jota myös käytetään Suomessa.


title: Iines (nimi)

text:
Sekä Iines että Ines ovat muunnoksia nimestä Agnes,
joka puolestaan on latinalaisversio kreikan puhtauteen tai siveyteen viittaavasta nimestä Hagne. Agnes on liitetty myös lampaisiin, koska latinan samankaltainen sana "agnus" merkitsee lammasta.


title: Iines (nimi)

text: Elokuuhun 2016 mennessä Suomessa on rekisteröity 1 931 Iines-nimen ja 2 665 Ines-nimen saanutta naista sekä muutama Ines-niminen mies.


title: Eurooppatie E69

text: E69 on Pohjois-Norjassa, Finnmarkin läänissä Leipovuonosta (Olderfjord) Nordkappiin johtava eurooppatie. Tie on 129 kilometriä pitkä ja ainoa Nordkappiin johtava tieyhteys. Tien pohjoisin osa on suljettu talvisin. E69 on kansainvälisen E-tieverkon pohjoisin tie ja myös maailman pohjoisin tie, joka on yhteydessä kansainväliseen päätieverkostoon. Tiet pohjoisempana muun muassa Huippuvuorilla ja Grönlannissa ovat erillisiä ja lyhyitä.


title: Eurooppatie E69

text: Leipovuono (Olderfjord) – Smørfjord – Nordmannset – Skarvberget-tunneli – Repvåg – Kaivuono – Nordkappin tunneli – Honningsvåg – Nordkapp


title: Eurooppatie E69

text: Tie alkaa Leipovuonossa E6:n liittymästä. Smørfjordissa tiestä haarautuu Norjan valtatie 889 Moseijan keskustaajamaan Havøysundiin.


title: Eurooppatie E69

text: Tiellä on kakkiaan viisi tunnelia, joiden yhteispituus on 15,5 kilometriä. Tunneleista pisin on vuonna 1999 valmistunut, meren alittava Nordkappin tunneli, joka on 6,9 kilometriä pitkä ja kulkee syvimmillään 212 metriä merenpinnan alapuolella.


title: Eurooppatie E69

text: Nordmannsetin ja Repvågin välillä sijaitsevaa vajaat kolme kilometriä pitkää Skarvberget-tunnelia on moitittu vaaralliseksi. Tunneli on rakennettu 1960-luvulla, ja sen turvallisuus on puutteellinen: Tunneli on liian matala, ja siltä puuttuvat nykyvaatimusten mukaiset ilmastointi-, viestintä- ja sammutusjärjestelmät sekä pelastusliikenteen tarvitsemat kääntymisalueet. Myöskään matkapuhelimet eivät toimi tunnelissa. Lisäksi lähin palokunta sijaitsee niin kaukana, että onnettomuuden sattuessa se ehtisi paikalle vasta noin tunnin kuluttua hälytyksestä. Toisaalta tunnelin liikennemäärät ovat melko pienet, enimmilläänkin turistisesongin aikana noin 1 000–1 200 ajoneuvoa vuorokaudessa.


title: Eurooppatie E69

text: Uuden tunnelin rakentamisen arvioidaan maksavan noin 200 miljoonaa Norjan kruunua. Vanhan tunnelin korjaaminen on hankalaa, ja sen arvioidaan maksavan suunnilleen yhtä paljon. Tunnelin korjaaminen tai uuden rakentaminen ei ole Norjan tielaitoksen lähiajan suunnitelmissa. Väliaikaisena ratkaisuna jaetaan pyöräilijöille ja jalankulkijoille heijastinliivejä tunnelissa kulkemisen ajaksi. Myös tunnelin muuttamista yksisuuntaiseksi, liikennevaloin ohjatuksi tunneliksi on esitetty.


title: Suomalaisen Työn Liitto

text: Suomalaisen Työn Liitto on suomalainen yhdistys, joka toimii sen puolesta, että suomalaisen työn arvostus kasvaa ja suomalainen työ menestyy. Liitto kehittää ja hallinnoi suomalaisesta työstä kertovia merkkejä, jotka vaikuttavat ostopäätöksiin, ja haastaa työelämää uudistumaan. Liiton toimitusjohtaja on Tero Lausala. Suomalaisen Työn Liitolla on yli 3 300 yritys- tai yhteisöjäsentä (joulukuussa 2017), joista suurin osa käyttää Avainlippu-alkuperämerkkiä tai Design from Finland -merkkiä tuotteissaan tai palveluissaan. Suomalaisen Työn Liitto myöntää suomalaisille tuotteille ja palveluille edellä mainittuja merkkejä ja valvoo niiden käyttöä. Lisäksi liitto myöntää Yhteiskunnallinen yritys -merkkiä yhteiskunnallisen hyvän puolesta toimiville yhteiskunnallisille yrityksille.


title: Suomalaisen Työn Liitto

text: Suomalaisen Työn Liitto on perustettu 22. syyskuuta 1912. Alkujaan liitto oli valistuksen ja teollisuuden liitto, joka nimettiin Kotimaisen Työn Liitoksi. Liitto fuusioitui vuonna 1931 ja syntyi Kotimainen Työ ry. Talvisodan jälkeen Kotimainen Työ ry muutti edelleen nimensä Suomen Työn Liitoksi, jona nimi pysyi vuoteen 1977 asti. Tällöin Kotimaisen tuotannon valtuuskunta yhdistettiin Suomen Työn Liittoon ja syntyi Kotimaisen Työn Liitto. Vuonna 1992 liitto sai nykyisen nimensä Suomalaisen Työn Liitto.


title: Paini kesäolympialaisissa 1996

text: 1996 kesäolympialaisten painissa kilpailtiin kymmenessä sarjassa sekä kreikkalais-roomalaisessa että vapaapainissa.


title: Everlast

text: Everlast tarkoittaa seuraavia:


title: Matalakontekstisuus

text: Matalakontekstinen tarkoittaa esitystapaa tai käyttäytymismallia, jossa asiat sanotaan suoraan. Matalakontekstisia kulttuureja ovat mm. raivaaja- ja uudisasukaskulttuurit.


title: Matalakontekstisuus

text: Esimerkiksi suomalainen kulttuuri on korostetun matalakontekstinen.


title: Matalakontekstisuus

text: Matalakontekstisen vastakohtana on korkeakontekstinen.


title: Avainlippu

text: Avainlippu on rekisteröity yhteisömerkki. Se kertoo, että tuote on valmistettu tai palvelu on tuotettu Suomessa. 79 prosenttia suomalaisista tuntee Avainlipun melko hyvin tai erittäin hyvin. 63 prosenttia suomalaisista sanoo Avainlippu-merkin vaikuttavan ostopäätökseensä melko paljon tai erittäin paljon Avainlipun käyttöoikeuden myöntää kolmeksi vuodeksi kerrallaanSuomalaisen Työn Liiton merkkitoimikunta.


title: Avainlippu

text: Tuote voi saada Avainlipun käyttöoikeuden, jos se on valmistettu Suomessa. Lisäksi tuotteen kotimaisuusasteen on oltava vähintään 50 prosenttia. Keskimäärin Avainlippu-tuotteiden kotimaisuusaste on yli 80 prosenttia. Kotimaisuusaste tarkoittaa suomalaisten kustannusten osuutta tuotteen tai palvelun omakustannusarvosta. Laskelmassa otetaan huomioon kaikki tuotteeseen tai palvelun tuotantoon kohdistuvat kustannukset, kuten esimerkiksi raaka-aineet, pakkaustarvikkeet ja markkinointi.


title: Avainlippu

text: Palvelu voi saada Avainlipun käyttöoikeuden, jos se tuotetaan Suomessa. Lisäksi kotimaisuusasteen on oltava yli 50 prosenttia. Kotimaisuusastetta laskiessa huomioidaan henkilöstökustannukset, alihankinnat ja materiaalihankinnat. Yrityksellä on oltava merkittävä kotimainen omistusosuus ja Suomessa toimiva johto sekä pääkonttorin tulee sijaita Suomessa. Myöntämiseen vaikuttaa myös palvelukonseptin alkuperä, suomalainen suunnittelu ja tuotekehitys, palvelun vaikutus kotimaisten tuotteiden tai palveluiden aseman vahvistumiseen sekä mielikuva suomalaisesta alkuperästä.


title: Avainlippu

text: Yritys voi käyttää Avainlippua myös yleisessä viestinnässään, jos sen liikevaihdosta vähintään 75 prosenttia on Avainlippu-tuotteista tai -palveluista syntyvää. Muutoin merkkiä saa käyttää vain niiden tuotteiden tai palveluiden yhteydessä, joille se on myönnetty. Kaikki tuotteet ja palvelut, joille on myönnetty Avainlipun käyttöoikeus ovat nähtävissä Suomalaisen Työn Liiton Sinivalkoinenvalinta.fi-sivustolla.


title: Avainlippu

text: Avainlipun käyttöoikeuden myöntää kolmeksi vuodeksi kerrallaan Suomalaisen Työn Liiton Avainlippu-toimikunta. Merkin käyttöoikeuteen vaadittavat tiedot tarkistetaan yrityksiltä vuosittain.


title: Avainlippu

text: Avainlipun suunnitteli vuonna 1965 mainostoimisto Erva-Latvalan graafikko Olavi Reinilä. Tällöin Avainlippu tehtiin kampanjatunnukseksi Osta suomalaista -kampanjalle. Avainlippu toimi kotimaisuuskampanjoiden tunnuksena vuoteen 1975 asti, jolloin kauppa- ja teollisuusministeriö päätti tehdä Avainlipusta valvotun alkuperämerkin. Avainlipun ilmettä on uudistettu hienovaraisesti vuonna 2000, jolloin sitä uudisti Viherjuuren Ilmeen Ilmo Valtonen. Nykyisen ilmeensä Avainlippu on saanut syyskuussa 2011, jolloin ilmeen suunnitteli Marika Perätalo.


title: Avainlippu

text: Vuonna 2015 Avainlippu juhli 50-vuotista taivaltaan.


title: Korkeakontekstisuus

text: Korkeakontekstinen tarkoittaa esitystapaa tai käyttäytymismallia, jossa suoran sanomisen ja ilmaisun sijasta käytetään tilanteeseen tai asemaan liittyviä viitteitä, jolloin ei ole välttämätöntä eikä suotavaa sanoa asioita suoraan matalakontekstisen kulttuurin tapaan. Korkeakontekstisia kulttuureita ovat mm. Aasian kulttuurit, joissa sama väestö, hallinto ja uskomukset ovat vallinneet tiheään asutuilla alueilla pitkään, jopa vuosituhansia.


title: Hiukkashorisontti

text: Hiukkashorisontti tarkoittaa kosmologiassa rajaa, jota kauempaa havaitsija ei ole voinut havaita kaikkeuden olemassaolon aikana. Nimi tulee siitä, että se määritellään sen mukaan, mikä on pisin etäisyys, mistä (mikä tahansa) hiukkanen on voinut matkata havaitsijan havaittavaksi.


title: Hiukkashorisontti

text: Mukana liikkuvan etäisyyden mukaan hiukkashorisontti on aika formula_1, joka on kulunut alkuräjähdyksestä, kertaa valonnopeus formula_2. formula_1 on


title: Hiukkashorisontti

text: missä formula_5 on skaalatekijä Fridmanin–Lemaîtren–Robertsonin–Walkerin metriikassa ja alkuräjähdys tapahtui hetkellä formula_6.


title: Magerøya

text: Magerøya on saari Nordkappin kunnassa Finnmarkin läänissä Pohjois-Norjassa.


title: Magerøya

text: Lukuun ottamatta muutamia vaivaiskoivumetsiköitä, saari on puutonta tundraa, jonka maisemia hallitsevat jyrkät rantakalliot ja sisämaan kallioiset vuoret ja jyrkänteet. Saaren korkein kohta on 417 metriä merenpinnan yläpuolella, ja sen kuuluisin nähtävyys ja suosituin matkailukohde on saaren pohjoisrannalla sijaitseva Nordkappin kalliojyrkänne.


title: Magerøya

text: Saarella vierailee vuosittain tuhansittain matkailijoita, ja lisääntyneen matkailun vuoksi saarelle rakennettiin vuosina 1993–1999 Nordkappin tunneli (), joka on osa eurooppatietä E69. Tunnelin pituus on 6,87 kilometriä, ja sen syvin kohta on 212 metriä merenpinnan alapuolella.


title: Magerøya

text: Hurtigrutenin matkustajalautat rantautuvat Honningsvågin satamassa. Satama ja saarta ympäröivä vesialue eivät jäädy talviaikana lämpimien merivirtojen vuoksi.


title: Suuria kuvioita

text:
Suuria kuvioita on Anssi Kelan vuonna 2003 julkaistu toinen soololevy. Albumilta julkaistiin neljä singleä, joista ”1972” oli jättihitti.
Kipinöitä:


Suuria kuvioita


title: Suuria kuvioita

text: Laulu petetyille:


title: Suuria kuvioita

text: Mies ja meri:


title: Suuria kuvioita

text: Faijan haamu:


title: Suuria kuvioita

text: Kaatuneiden muistolle:


title: Suuria kuvioita

text: Sormus:


title: Suuria kuvioita

text: Ensilumi:


title: Suuria kuvioita

text: Suuria kuvioita:


title: Suuria kuvioita

text: Uudet autot:


title: David DeLuise

text: David DeLuise (s. 11. marraskuuta 1971 Burbank, Kalifornia) on yhdysvaltalainen näyttelijä. Hän tuli tunnetuksi televisiosarjasta Jesse. DeLuise palkittiin vuonna 2003 D.I.F.F. Jury palkinnolla elokuvasta Pelimiehen iskuvinkit.


title: David DeLuise

text: DeLuise syntyi marraskuussa vuonna 1971 näyttelijäperheeseen, sillä hänen isänsä oli koomikko ja äitinsä näyttelijä. Myös Davidin isoveljet Michael ja Peter ovat näyttelijöitä, joista jälkimmäinen toimii myös ohjaajana.


title: David DeLuise

text: David itse aloitti näyttelijä uransa vuonna 1979 elokuvassa Kuumaa kamaa, jossa hänen isänsä Dom DeLuise oli pääosassa. Tämän jälkeen David esiintyi eri televisiosarjoissa kuten Jesse, jossa hän oli vakio näyttelijä ensimmäisellä tuotantokaudella. Toinen televisiosarja jossa David esiintyi pitkään oli Kolmas kivi auringosta esitettyään Bug Pollonea. Kunnes varsinaisesti tunnetuksi tullut DeLuise sai ensimmäisen pääroolinsa elokuvassa Pelimiehen iskuvinkit, josta hänelle myönnettiin D.I.F.F. Jury Award palkinto parhaana näyttelijänä. Elokuvan jälkeen DeLuise esiintyi muutamissa televisiosarjoissa kuten Gilmoren tytöt, Tähtiportti, , ja Waverly Placen velhot, jossa hän on sarjan yksi päänäyttelijöistä.


title: David DeLuise

text: Äänirooleja hän teki ensi kerran vuonna 1999 esitettyään kersantti Francis Bruttoa animaatiossa Roughnecks: The Starship Troopers Chronicles. DeLuise äänitti myös pientä roolia Eläintohtori 2:ssa vuonna 2001. Tunnetuin äänirooli on kuitenkin vuodelta 2004 Coop Cooplowski, animaatiosarjassa Megas XLR.


title: Honningsvåg

text: Honningsvåg on Nordkappin kunnan keskustaajama. Se on Norjan pohjoisin kaupunki ja eräs maailman pohjoisimmista kaupungeista. Honningsvåg haki nopeasti kaupunkistatusta 1996 kaupunkilain muututtua Norjassa ja sai statuksen. Myöhemmin Stortinget päätti, että kaupunkistatukseen tarvitaan vähintään 5 000 asukkaan kunta, mutta koska lakia ei sovellettu taannehtivasti, pysyi Honningsvåg kaupunkina.


title: Honningsvåg

text: Honningsvåg sijaitsee lahden rannalla Magerøyan saaren etelälaidassa noin 35 kilometriä Nordkappista etelään. Taajamassa on myös satama, jossa pysähtyy päivittäin Hurtigruten-laivalinja. Honningsvågin lentokenttä sijaitsee noin 4 kilometriä keskustasta pohjoiseen.


title: Honningsvåg

text: Ihmisiä on elänyt alueella jo noin 10 300 vuotta. Esihistoriallisella ajalla ja vielä nykyäänkin lounainen osa Barentsinmerta on tärkeä kalastusalue ja nykyaikana myös turismi on tärkeä tulonlähde. Talvisin alueen keskilämpötila on noin −5 °C, joka on korkeampi kuin etelässä. Jopa 71 asteessa pohjoista leveyttä monessa puutarhassa kasvaa puita, vaikka useimmat ovat noin nelimetrisiä.


title: Kopernikaaninen periaate

text: Kopernikaaninen periaate tarkoittaa kosmologiassa periaatetta, jonka mukaan Maa ei ole kaikkeudessa minkäänlaisessa erityisasemassa. Periaate on nimetty Nikolaus Kopernikuksen mukaan, sillä hän oli oleellisesti kehittämässä ei-maakeskistä todellisuuskäsitystä. Se on myöhemmin yleistetty muotoon ”ihmiset eivät ole etuoikeutettuja havaitsijoita”.


title: Boris Bakalov

text: Boris Bakalov (s. 1983) on serbialainen lentopalloilija, joka siirtyi kaudeksi 2013–2014 Lentopallon Mestaruusliigan Liiga-Rientoon.


title: Boris Bakalov

text: Bakalov pelasi Serbiassa kaudella 2004–2005 Serbian lentopalloliigan OK Partizanissa ja siirtyi sieltä Suomen pääsarjan Rientoon. Hän pelasi Riennossa parin kauden ajan ja jatkoi uraansa Romaniassa, josta hän siirtyi Serbiaan. Kaudella 2010–2011 Bakalov pelasi jälleen Suomessa, Ettassa. Bakalov palasi tämän jälkeen takaisin Serbiaan ja Suomeen kaudeksi 2013–2014 Liiga-Riennon joukkueeseen.


title: Skaalatekijä

text: Skaalatekijä (myös skaalakerroin, skaalaustekijä tai skaalauskerroin) tarkoittaa kosmologiassa Fridmanin–Lemaîtren–Robertsonin–Walkerin mallin parametria, joka kuvaa kaikkeuden laajenemista ajan suhteen. Siinä fysikaalisia koordinaatteja kuvataan nk. mukana liikkuvilla koordinaateilla.


title: Skaalatekijä

text: missä formula_2 on fysikaalinen etäisyys, formula_3 on mukana liikkuva etäisyys ja formula_4 on skaalatekijä.


title: Skaidi

text: Skaidi () on kylä Kvalsundin kunnassa Finnmarkin läänissä. Skaidi on tärkeä maanteiden risteyskohta, sillä siellä on Alattioon ja Porsankiiin vievän E6-tien ja Hammerfestiin vievän 94-tien risteys.


title: Skaidi

text: Seudulla oli saksalaisilla toisen maailmansodan aikana leirejä, joissa oli venäläisiä sotavankeja.


title: Red Bull RB3

text: Red Bull RB3 on Adrian Neweyn suunnittelema Formula 1 -auto, jota Red Bull talli käytti kaudella 2007. Voimanlähteenä autossa oli Renault'n RS27 V8 -moottori, kun vielä viime kauden RB2 autossa käytettiin Ferrarin moottoreita.


title: Red Bull RB3

text: RB3 oli ensimmäinen Adrian Neweyn Red Bull Racingille suunnittelema auto. Autosta näkee selvästi Neweyn aikaisemmat suunnittelut McLarenilla. Esimerkiksi auton nokka on lähes täydellinen kopio hänen McLarenille suunnittelemastaan autosta. RB3 ei kuitenkaan vastaa vielä Neweyn aerodynaamisia tavoitteita, sillä hän ei saanut tuulitunnelia riittävän aikaisin käyttöönsä.


title: Red Bull RB3

text: Mark Webberin ja David Coulthardin autoja Britannian GP viikonloppuna koristi 30 000 fanien ja julkkisten kuvaa. Tarkoituksena oli kerätä rahaa "Wings for Life" (siivet elämälle) hyväntekeväisyysjärjestölle, joka hakee parannuksia selkärankavammoihin. Kuvan David Coulthardin tai Mark Webberin autoon sai 15 euron hintaan.


title: Yykeänvuono

text:
Yykeänvuono
(vanhemmissa kirjallisissa lähteissä myös "Jyykeänvuono", kveeniksi "Yykeänvuono", tai "Lyngenfjorden", ) on 85 kilometriä pitkä vuono Tromssan läänissä Pohjois-Norjassa. Vuono alkaa pohjoisessa Sørklubbenista ja päättyy Meleniin sisämaassa. Yykeän, Kieruan, Raisin, Kaivuonon ja Omasvuonon kunnat sijaitsevat vuonon rannoilla.


title: Paini kesäolympialaisissa 1992

text: 1992 kesäolympialaisten painissa kilpailtiin kymmenessä sarjassa sekä kreikkalais-roomalaisessa että vapaapainissa.


title: Kino Finlandia

text: Kino Finlandia on suomalainen elokuvayhtiö. Yhtiön toimitusjohtajana toimii ohjaaja-käsikirjoittaja-tuottaja Pekka Lehto.


title: Thomsonin sironta

text: Thomsonin sironta tarkoittaa fysiikassa sähkömagneettisen säteilyn siroamista varatusta hiukkasesta. Se on nimetty englantilaisen fyysikon Joseph John Thomsonin mukaan.


title: Thomsonin sironta

text: Kosmisen taustasäteilyn arvellaan olevan lineaarisesti polarisoitunutta thomsonin sironnan vuoksi. Nykyisellä WMAP- ja tulevalla Planck-satelliitilla pyritään mittaamaan tätä polarisaatiota.


title: Paini kesäolympialaisissa 1988

text: 1988 kesäolympialaisten painissa kilpailtiin kymmenessä sarjassa sekä kreikkalais-roomalaisessa että vapaapainissa.


title: Kenttäsairaala

text: Kenttäsairaala (sotilaslyhenne KS) on sairaala, joka sijaitsee usein sota- tai katastrofialueella. Kenttäsairaalassa hoidetaan usein akuutteja tapauksia, joita on mahdotonta toimittaa sairaalaan. Kenttäsairaalat ovat usein ylikuormitettuja, koska hoitajia ja lääkäreitä on liian vähän suhteessa haavoittuneiden määrään.


title: BOOMERanG-koe

text: BOOMERanG-koe () oli fysikaalinen koe, jossa mitattiin ensimmäisen kerran kosmisen taustasäteilyn lämpötilan aninsentropioita tarkasti. Se muodostui kolmesta miehittämättömästä bolometreillä varustetusta ilmapallosta, jotka lähetettiin matkaan vuosina 1997, 1998 ja 2003. Pallot matkasivat ilmakehässä yli 42 000 metrin korkeudella jolloin ilmäkehän säteilyä vaimentava vaikutus oli mahdollisimman pieni.


title: Michaela Schaffrath

text: Michaela Schaffrath (s. 6. joulukuuta 1970 Eschweiler, Länsi-Saksa nimellä Michaela Jänke) tuli kuuluisaksi Saksassa pornonäyttelijänä nimellä Gina Wild.


title: Michaela Schaffrath

text: Schaffrath syntyi Eschweilerissa (n. 10 km Aachenista itään), Saksassa perheeseen, jonka isä oli muurari ja äiti kotirouva. Koulun jälkeen Schaffrath toimi vammaisten lapsien hoitajana kymmenen vuotta. 7. lokakuuta 1994 hän avioitui Axel Schaffrathin kanssa. Vuonna 1999 "europorno-ohjaaja" Harry S. Morgan näki Schaffrath-pariskunnan amatööripornovideon. Morgan palkkasi Schaffrathin ammattilaispornonäyttelijäksi ja tuotti "Gina Wildin" kanssa kahdeksan elokuvaa.


title: Michaela Schaffrath

text: Vuonna 2000 Schaffrath lopetti uransa pornonäyttelijänä. Vuonna 2003 Schaffrath myönsi työskentelevänsä bordellissa Frankfurtissa sen jälkeen, kun eräs asiakas tunnisti hänet. Schaffrath sanoi olevansa riippuvainen seksistä. Hän otti avioeron Axelista 22. joulukuuta 2005.


title: Peach Fuzz

text: Peach Fuzz on alun perin englanninkielinen pseudomanga, jonka on luonut Lindsay Cibos ja Jared Hodges. Manngan ensimmäinen osan julkaisi Tokyopop 11. tammikuuta vuonna 2005.


title: Peach Fuzz

text: "Peach Fuzz" kertoo 9-vuotiaasta Amanda Kelleristä, joka ostaa eläinkaupasta Peach-nimisen ferretin. Peach luulee olevansa kuninkaallinen eikä pidä siitä, että hänet vietiin pois alaistensa luota eläinkaupasta. Sarjakuva kertoo Peach-lemmikin ja Amanda Kellerin elämästä.


title: Isabella de France

text: Isabella de France (noin 1292 Pariisi–1358) oli Ranskan kuninkaan Filip IV Kauniin ja hänen puolisonsa Navarran kuningattaren Jeanne I:n tytär. Hänestä tuli Englannin kuninkaan Edvard II:n puolisona Englannin kuningatar. Häntä kutsutaan myös Ranskan naarassudeksi ("La Louve de France"), koska hän oli luonteeltaan erityisen väkivaltainen.


title: Isabella de France

text: Pitkien neuvottelujen jälkeen Isabella avioitui vuonna 1308 Boulogne-sur-Merissä Englannin kuninkaan Edvard II:n kanssa. Avioliitosta syntyi neljä lasta:


title: Isabella de France

text: Vuonna 1326 Isabella johti vallankaappausta miestään vastaan. Tämä pakotettiin luopumaan vallasta poikansa Edvard III:n hyväksi. Nuori kuningas oli vasta 14-vuotias, joten Isabella ja hänen rakastajansa Mortimer käyttivät valtaa muutaman vuoden ajan, kunnes vuonna 1330 Edvard III vangitutti ja tapatutti Mortimerin ja Isabella jäi eläkkeelle. Hän vietti vanhuusvuotensa luostarissa.


title: Isabella de France

text: Edvard II oli tunnettu homoseksuaalisista suhteistaan hovinsa miesten, kuten Pier Gavestonen ja Hugh le Despenserin kanssa.


title: Isabella de France

text: Isabellalla on väitetty olleen avioliiton ulkopuolinen suhde William Wallacen kanssa, mutta tosiasiassa Wallace kuoli ennen kuin Isabella saapui Englantiin. Kuviteltua suhdetta kuvataan elokuvassa "Braveheart – taipumaton", jossa Isabellan roolia esittää Sophie Marceau.


title: Kaisa Blomstedt

text: Ulla Kaisa Mirjami Blomstedt (o.s. "Sirkiä", s. 23. syyskuuta 1947 – 16. heinäkuuta 2017 Helsinki) oli suomalainen sisustussuunnittelija. Hänet tunnettiin 1980-luvulta lähtien monien helsinkiläisravintoloiden sisustuksista.


title: Kaisa Blomstedt

text: Itseoppinut Blomstedt tuli sisustusalalle 1960-luvulla, kun hän pääsi Skannon nuorille aikuisille suunnatun myymälän Talli-Skannon myyjäksi. Hän on kertonut oppineensa rakastamaan värejä ja erilaisia materiaaleja ompelijataräitinsä ansiosta sekä pitäneen funktionalismista. Vuosina 1970–1981 Blomstedtilla oli oma sisustussuunnittelutoimisto Utopia Oy. Hänellä on ollut vuosina 1981–2001 toimisto Studio Kaisa Blomstedt ja vuodesta 2004 Studio Kaisa B. Vuosina 1983–1987 Blomstedtilla oli myös galleria Post Deco. Hänellä oli vuosina 2001–2004 yhdessä sisustusarkkitehti Vertti Kiven kanssa toimisto dSign.


title: Kaisa Blomstedt

text: Blomstedt teki yksityisiä ja julkisia sisustuksia 1970-luvulta alkaen. Helsingissä hän teki ravintolasisustuksia muun muassa Hotelli Torniin (1995), Adlon-Pörssi-ravintolaan (1996), Vanhan ylioppilastalon ravintoloihin (1998), Café Ursulaan (2000), Kappeliin (2001–2004) ja Kluuvikadun Fazeriin (2006). Lisäksi hän teki sisustustöitä Jyväskylässä, Joensuussa ja Tampereella; ulkomailla Venäjällä, Ruotsissa, Tanskassa sekä Espanjassa.


title: Kaisa Blomstedt

text: Vuosina 1983–1989 Blomstedt oli suomalaisten huonekaluviejien näyttelyarkkitehti ja vastasi messuosastoista ulkomailla. Vuosina 1994–1995 hän vieraili luennoitsijana Oslon kuninkaallisessa taideteollisessa korkeakoulussa.


title: Kaisa Blomstedt

text: Syyskuussa 2007 Kaisa Blomstedt toteutti Habitare-messuille erikoisnäyttelyn nimeltä "Konttikylä". Hän kutsui konttikylän tekijöiksi maailmalla tunnettuja suunnittelijoita ja muotoilijoita.


title: Kaisa Blomstedt

text: Kaisa Blomstedt oli nuoruudessaan naimisissa elokuvantekijä Anssi Blomstedtin kanssa.


title: Kaisa Blomstedt

text: Kaisa Blomstedt oli äitinsä puolelta karjalainen ja isän puolelta juutalainen. 2000-luvulta alkaen Blomstedt matkusteli ja työskenteli paljon Israelissa ja löysi sieltä velipuolensa ja muita sukulaisiaan.


title: Preikestolen

text: Preikestolen tai Prekestolen () on 604 metriä korkea kalliojyrkänne Lysevuonon (Lysefjorden) rannalla Stavangerin lähellä Forsandin kunnassa, Ryfylkessä. Jyrkänteen huipun koko on noin 25 kertaa 25 metriä, ja se on lähes tasainen.


title: Preikestolen

text: Paikka on yksi Norjan suosituimmista nähtävyyksistä ja suosituin luonnonkohde. Kesällä 2006 noin 90 000 ihmistä patikoi 7,6 kilometriä paikoitusalueelta jyrkänteen huipulle ja takaisin.


title: Preikestolen

text: Paikoitusalueelta huipulle vie merkitty vaellusreitti, jonka varrelta voi nähdä etelänorjalaista vuoristomaisemaa. Edestakainen vaellus kestää noin kolmesta neljään tuntia. Alue sijaitsee noin tunnin ajo- ja lauttamatkan päässä Stavangerista.


title: Preikestolen

text: Vaellus Preikestolenille on osittain erittäin jyrkkä. Reitti alkaa Preikestolhyttan-hostellilta noin 270 metrin korkeudesta ja nousee päämääräänsä 604 metriin. Matkan on arvioitu kestävän kaksi tuntia, mutta se on arvioitu ottaen huomioon lapset ja tauot. Nopeimmat voivat kulkea reitin jopa tunnissa. Vaikka korkeusero on vain noin 330 metriä ja yhdensuuntainen matka kartalla on 3,8 kilometriä suuntaansa, se on todellisuudessa paljon enemmän, sillä reitti kulkee ylös ja alas harjuja pitkin.


title: Preikestolen

text: Preikestolenista tehty graniittiveistos on sijoitettu Forsandin tanskalaiseen ystävyyskaupunkiin Langeskoviin.


title: Dietrich Schwanitz

text: Dietrich Schwanitz (23. huhtikuuta 1940, Werne, Nordrhein-Westfalen – 17. joulukuuta 2004, Hartheim) oli saksalainen kirjallisuustieteen professori  ja kirjailija. Hänen teoksensa "Sivistyksen käsikirja" ("Bildung") muodostui ilmestyttyään vuonna 1999 myyntimenestykseksi.


title: Dietrich Schwanitz

text: Schwanitz opiskeli Saksassa, Englannissa ja Yhdysvalloissa, sekä toimi professorina Hampurin yliopistossa. Hän on kirjoittanut tieteellisten teosten lisäksi myös romaaneja.


title: Paini kesäolympialaisissa 1984

text: Kesäolympialaisten 1984 painissa kilpailtiin kymmenessä sarjassa sekä kreikkalais-roomalaisessa että vapaapainissa.


title: Iitin Harrastajateatteri

text: Iitin Harrastajateatteri ry (IHT) on kesäteatteri Iitin kirkonkylässä. Teatteri on perustettu vuonna 1987, joten se täytti 30 vuotta vuonna 2017.


title: Iitin Harrastajateatteri

text:
Iitin Harrastajateatterissa on esitetty mm. seuraavat näytelmät:Ohjaajina ovat toimineet mm. Aulis Forssel, Arimo Haltsonen, Piia Pasi, Katri Nyquist ja Jan Nyquist, Elina Eloranta, Eero Hasu ja Kimmo Rämä .
Teatterin puheenjohtaja on Iina Helander.


title: Iitin Harrastajateatteri

text: "Akseli ja Eelo – Isohiiden veljekset Iitissä" näytelmämusiikin sävelsi Kari ”Kärtsy” Hatakka. Näytelmän musiikki on julkaistu teatterilaisten esittämänä CD:llä vuonna 2004. Laila Sepän käsikirjoitus perustuu Isohiiden veljesten sisarentyttären Maija-Salonius-Hatakan kirjaan ”Ei saarnaamalla vaan elämällä”, ja se sijoittui kolmanneksi Suomen Harrastajateatteriliiton kantaesityskilpailussa vuonna 2004.


title: Iitin Harrastajateatteri

text: Vuonna 2007 näytelmässä "Hunttalan Matti" oli mukana myös Valtiopäiväneuvos Mikko Pesälä.Kotisivut: http://www.iitinharrastajateatteri.fi/


title: Fatehpur Sikri

text: Fatehpur Sikri (, ) on vajaan 30 000 asukkaan kaupunki Uttar Pradeshin osavaltiossa, Intiassa. Se oli Intian poliittinen pääkaupunki Suurmogulien valtakuntaa hallinneen Akbarin aikana 1571–1585, minkä jälkeen se hylättiin todennäköisesti vesipulan takia. Fatehpur Sikri on Unescon maailmanperintökohde.


title: Fatehpur Sikri

text: Fatehpur Sikri jakoi aikoinaan pääkaupungin tehtävät Agran kanssa. Agrassa sijaitsivat aseistukset, rahavarat ja muut palvelut, joita pidettiin suojassa Agran linnoituksessa. Kriisin koittaessa pääkaupunki pystyttiin muuttamaan Agrasta Fatehphur Sikriin päivän marssilla.


title: Fatehpur Sikri

text: Fatehpur Sikrin rakennukset ovat yhdistelmää monista alueellisista arkkitektonisista tyyleistä, kuten Gujaratista ja Bengalista. Tämä johtuu siitä, että rakennustöissä käytettiin käsityöläisiä usealta eri alueelta. Rakennukset ovat saaneet vaikutteita hindulaisuudesta, jainalaisuudesta ja islamista. Materiaalina on käytetty punaista hiekkakiveä, jota louhittiin samalta alueelta, jossa se sijaitsi.


title: Architecture in Helsinki

text: Architecture in Helsinki on vuodesta 2000 toiminut australialainen indie pop -yhtye. Viisihenkiseen yhtyeeseen kuuluvat Cameron Bird, Gus Franklin, Jamie Mildren, Sam Perry ja Kellie Sutherland. Yhtyeen aikaisempia jäseniä ovat Isobel Knowles, Tara Shackell ja James Cecil. Yhtyeen musiikille on ominaista useiden erilaisten soittimien käyttö kellopelistä sampleriin.


title: Architecture in Helsinki

text: Yhtye on kiertänyt maailmaa useiden tunnettujen artistien kanssa. Yhdysvaltain-kiertueen se teki Death Cab for Cutien ja Clap Your Hands Say Yeahin kanssa. Lisäksi se on esiintynyt David Byrnen, The Polyphonic Spreen, Yo La Tengon sekä Belle & Sebastianin keikoilla.


title: Architecture in Helsinki

text: Vaikka yhtyeen nimi viittaa Suomeen, se esiintyi maassa ensimmäisen kerran vasta vuoden 2007 Flow-festivaaleilla. Heinäkuussa 2011 yhtye esiintyi Tavastialla.


title: Elizabeth Craig

text: Elizabeth Josephine Craig (16. helmikuuta 1883 – 7. kesäkuuta 1980, MBE, FRSA) oli brittiläinen julkkiskokki. Hänen uransa kesti yli 50 vuotta, ja hän oli maineikkain 1900-luvun brittikokeista. Hän kirjoitti ruoka-aiheisia artikkeleita lehtiin ja runsaasti ruokakirjoja.


title: Elizabeth Craig

text: Craig kuului Pen-klubin perustajajäseniin.


title: Malurit

text: Malurit (Maluridae) on varpuslintujen heimo, johon kuuluu 6 sukua ja 32 lajia.


title: Malurit

text: Malurit ovat pienikokoisia, peukaloista muistuttavia varpuslintuja. Useimmilla lajeilla on pitkä, pystyssä sojottava pyrstö. Ne ovat pääasiassa hyönteissyöjiä. Sukupuolet ovat ruohomaluria lukuun ottamatta kaikilla lajeilla erinäköisiä. Koiraalla on usein puvussaan kirkkaita höyhenkuvioita, jotka puuttuvat naarailta tai ovat himmeitä. Monet lajit ovat melko yksivärisen ruskeita.


title: Malurit

text: Malurit ovat endeemisiä Australian ja Uuden-Guinean asukkaita. Jotkut lajit elävät hyvin suppealla maantieteellisellä alueella, toiset taas ovat levittäytyneet laajalle alueelle. Malurit elävät hyvin monenlaisissa ympäristöissä. Eräät lajit elävät myös ihmisen seuralaisena puistoissa ja esikaupunkialueilla.


title: Malurit

text: Malurit rakentavat pallomaisen pesän, jossa kulkuaukko on pesän sivussa. Munamäärä vaihtelee tavallisesti 2–4 välillä ja haudonta-aika on noin 12–15 päivää. Poikaset lähtevät pesästä 10–12 päivän ikäisinä.


title: Malurit

text: Malurien heimon taksonomia on vielä hieman epäselvä, sillä heimo perustettiin vasta 1975 ja viimeinen järjestely suoritettiin 1990-luvun lopulla.


title: Haute-Loire

text: Haute-Loire () on Ranskan departementti numero 43, joka on nimetty Loire-joen mukaan. Departementti sijaitsee Etelä-Ranskassa Auvergne-Rhônes-Alpesin hallintoalueella. Departementti on pinta-alaltaan 4 977 neliökilometriä ja siellä on 219 489 asukasta (2006). Haute-Loiren pääkaupunki on Le Puy-en-Velay. Haute-Loire on jaettu edelleen kolmeen arrondissementtiin, 35 kantoniin ja 260 kuntaan.


title: Haute-Loire

text: Haute-Loire oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se luotiin osista Auvergnen, Languedocin ja Lyonnais’n provinsseja.


title: Haute-Loire

text: Departementista on neljä kylää päässyt Ranskan kauneimpien kylien järjestön Les Plus Beaux Villages de France jäseniksi: Arlempdes, Blesle, Lavaudieu ja Pradelles.


title: Laatuaikaa

text: Laatuaikaa oli kesinä 2007 ja 2008 Yle TV2 -kanavalla esitetty tietokilpailuohjelma. Tietokilpailussa kilpailivat parit, jotka voittivat sen, mitä he unelmoivat. Palkinto voi esimerkiksi olla lomamatka. Ohjelmaa juonsi "Elixir"- ja "Giljotiini"-ohjelmistakin tuttu Janne Virtanen.


title: Helsinki Dance Company

text: Helsinki Dance Company on Suomen suurin nykytanssiryhmä. Ryhmällä on Suomessa poikkeuksellinen asema ainoana kiinteän ammattiteatterin yhteydessä toimivana pysyvänä kokoonpanona. Se toimii Helsingin Kaupunginteatterin alaisuudessa ja tunnettiin aikaisemmin nimellä "Helsingin Kaupunginteatterin tanssiryhmä".


title: Helsinki Dance Company

text: Tanssiryhmän perustamisajankohtana voidaan pitää vuotta 1973, jolloin kaupunginteatteriin kiinnitettiin tanssimestariksi Seija Simonen sekä kuusi vakinaista tanssijaa. Seuraavana vuonna tanssijoiden määrä nousi jo kahdeksaan. Vuonna 1982 ryhmän tanssimestariksi valittiin Jorma Uotinen, jonka johtamana aikana ryhmä itsenäistyi ja kehittyi taiteellisesti uudelle tasolle. Tanssiryhmän omiin tuotantoihin panostettiin yhä enemmän puheteatteriesitysten avustamisen rinnalla. Uotisen yhdeksänvuotisen kauden aikana ryhmä saavutti nykyisen korkean taiteellisen tasonsa itsenäisenä tanssiryhmänä, mistä osoituksena sille myönnettiin vuonna 1992 tanssitaiteen valtionpalkinto. Ulkomaiset kiertueet tulivat myös osaksi ryhmän toimintaa.


title: Helsinki Dance Company

text: Ryhmä on tehnyt esityksiä kaikille Helsingin Kaupunginteatterin näyttämöille sekä vieraillut kotimaisilla ja ulkomaisilla näyttämöillä. Ryhmän tanssijat ovat myös osallistuneet Kaupunginteatterin tuottamiin musikaaleihin ja puhenäytelmiin tanssijoina, näyttelijöinä ja koreografeina. Tanssiryhmän kotinäyttämönä voidaan pitää "Studio Elsaa", jossa suurin osa ryhmän esityksistä on 2000-luvulla toteutettu. Studio Elsa sijaitsee kaupunginteatterin vuonna 1989 valmistuneessa lisärakennuksessa Ensi linjalla.


title: Helsinki Dance Company

text: Ryhmään kuului 11 vakinaista tanssijaa sekä harjoittaja. Ryhmän taiteellisina johtajina ovat toimineet Liisa Priha, Jorma Uotinen, Carolyn Carlson, Marjo Kuusela, Kenneth Kvarnström, Ari Tenhula, Nigel Charnock, Ville Sormunen. Uutena taiteellisena johtajana aloitti 1.1.2013 koreografi, tanssija Jyrki Karttunen, joka jatkaa tehtävässä 31.7.2017 saakka.


title: Enonsaari

text: Enonsaari on suurehko saari Vesijärvessä Enonselällä. Sitä on käytetty laajasti virkistyskäytössä. Saareen ei ole maayhteyttä. Kesällä 2015 M/S Suvitähti 2 kuljetti matkustajia Enonsaaren, Messilän ja Lahden sataman välillä. Kalustona oli 80-paikkainen vesibussi.


title: Enonsaari

text: Enonsaaressa on kesäasuntoja sekä 1910-luvulla rakennettu suuri huvila, jonka nimi on Siesta. Enonsaaren rakennusten lahonneita osia on purettu ja uusittu. Lahden kaupunki vuokrasi alueen päärakennuksen ja kuusi kesämökkiä vuonna 2007 viideksi vuodeksi Messilän kartanon leirintäaluetta pitävälle Camping Messilälle.


title: Loiret

text: Loiret on Ranskan departementti numero 45, joka on nimetty Loiret-joen mukaan. Departementti sijaitsee Keski-Ranskassa Centren hallintoalueella, satakunta kilometriä Pariisista etelään. Departementti on pinta-alaltaan 6 775 neliökilometriä, ja siellä on 645 324 asukasta (2006). Loiret'n pääkaupunki on Orléans. Loiret on jaettu edelleen kolmeen arrondissementtiin, 41 kantoniin ja 334 kuntaan.


title: Loiret

text: Loiret oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se luotiin Orléanais'n provinssista.


title: Ristolan muinainen asuinpaikka

text: Ristolan muinainen asuinpaikka Lahdessa on eräs Suomen vanhimpia kivikautisia kohteita. Kaivauksilta löytyneiden pii-iskoksien ja –esineiden materiaali on samaa, mitä käytettiin samanaikaisen Kundan kulttuurin piirissä. Myös esineiden työstötekniikka ja muotoilu viittaavat samaan suuntaan. Jos asuinpaikka oli aikanaan Ancylusjärven rannalla, tarkentuu sen ajoitus rannansiirtymäkronologian avulla 8600–8200 eaa. ja se kuuluu siten varhaiseen mesoliittiseen kauteen. Tähän on saatu vahvistukseksi löydös palaneesta luusta, jonka radiohiiliajoitus antaa ajoitukseksi 8250–7760 eaa. (Hela-772) eli 8000 eaa..


title: Ristolan muinainen asuinpaikka

text: Löydöt ovat pääsääntöisesti löytyneet Porvoonjoen laaksoon viettävältä hiekka- ja savihiesupohjaiselta peltorinteeltä ja sen yläpuolelta tielinjalta. Paikalla on tehty useita kaivauksia ja piimateriaalia on oloihimme nähden paljon. Löytöjen joukossa on muun muassa nuolenkärkiä, veitsiä ja kaapimia. Asuinpaikan viereisillä kallioilla sijaitsee kaksi syvää kalliokuoppaa, joidenka seinämistä on ilmeisesti lohkottu kvartsia työkalujen materiaaliksi .


title: Ristolan muinainen asuinpaikka

text: Asuinpaikan ihmiset ovat ilmeisesti lähtöisin alueelta, jossa tavataan muinaisen Kundan kulttuurin asutusta. Alue on laaja, sillä se ulottuu pohjois-etelä-suunnasta Liettuasta ja Karjalankannakselle. Lännessä se ulottuu rannikolle ja idässä Baltian ulkopuolelle. Myöskään piimateriaalit eivät tarkenna asukkaiden kotiseutua, sillä tunnistetut kaksi piimateriaalin tyyppiä voidaan löytää Kundan kulttuurin reuna-alueilta. Matkaa Ristolasta venäläiselle carboniferous-tyyppisen piin esiintymisalueelle on 500 km ja balttilaiselle cretaceous-tyyppisen piin alueille 1000 km . Luontevinta on olettaa, että Ristolaan tultiin läheltä eli Karjalankannakselta 200 km:n päästä.


title: Ristolan muinainen asuinpaikka

text: Löytöaineistosta on päätelty, että asukkaat toivat piimateriaalin mukanaan raakakivenä, puolivalmisteina tai jopa valmiina esineinä. He eivät osanneet vielä hyödyntää paikallista kivimateriaalia tehokkaasti. Kvartsilouhokseksi tulkitun 1,5 metriä syvän kalliokuopan löytyminen asuinpaikan läheltä voi olla merkki uuden materiaalin kokeilusta. Kuoppa voi olla perua myöhemmin paikalla asuneelta nuorakeraamiselta ryhmältä .


title: Ristolan muinainen asuinpaikka

text: Luonto oli kyseisellä aikakaudella lämmennyt nopeasti jääkauden aikaisesta arktisesta ilmastosta, mutta se oli kylmempi kuin se nykyään on . Sekä kesällä että talvella oli nykyistä kuivempaa, joten talvet olivat vähälumisia. Avonaisissa ja valoisissa metsissä kasvoivat valtapuina koivu ja mänty. Siitepölytutkimukset osoittavat, että maastossa viihtyivät kanervat ja heinät, katajat ja pihlajat. Puuttomilla saariston saarilla täyttivät variksenmarjat kallionkolot .


title: Ristolan muinainen asuinpaikka

text: Salpausselän eteläpuolen ja pohjoispuolen rantoja kuvaavat parhaiten pitkät niemet ja sokkeloiset lahdet, joita rikkonainen saaristo reunusti. Useimmat nykyiset nisäkkäät vaelsivat metsissä ja makeanveden kalat ja norppa Ancylusjärvessä . Asuinpaikka on nykyään 73 metriä merenpinnan yläpuolella, mikä johtuu jääkauden jälkeisestä maankohoamisesta. Samalla nykyinen merenranta siirtyi yli 100 kilometrin päähän kauaksi etelään .


title: Ristolan muinainen asuinpaikka

text: Ristola sijaitsee Helsingintien (140) ja Uudenmaankadun (167) yhdistävän Uuden Orimattilantien varrella. Asuinpaikka sijaitsee tien varressa vastapäätä ravirataa Porvoonjoen vastapuolella. Autot voidaan pysäköidä kohteen läheisyyteen. Alueella on opasteita. Asuinpaikan vieressä kalliossa, maantien ja pyörätien välissä, sijaitsee mahdollinen kvartsilouhos, joka on noin 1,5 m syvä kuoppa kalliossa. Kohde on suojattu verkkoaidalla.


title: Ristolan muinainen asuinpaikka

text: Viitteet kirjoittajien nimillä liittyvät artikkelissa esittelyihin lähteisiin.


title: Xak: The Art of Visual Stage

text: Xak: The Art of Visual Stage () on Micro Cabin Corporationin kehittämä tietokoneroolipeli, joka on ensimmäinen osa yhtiön luomasta "Xak"-sarjasta. Peli julkaistiin ensimmäistä kertaa vuonna 1989 NEC PC-8801:lle, ja sittemmin se on ilmestynyt usealle muulle alustalle. X68000:lle, Super Famicomille, PC Enginelle ja japanilaisille matkapuhelimille kehitetyt alustakäännökset ovat muokattuja versioita pelin alkuperäisjulkaisusta.


title: Xak: The Art of Visual Stage

text: Japani oli "Xak: The Art of Visual Stagen" ainoa markkina-alue lähes 18 vuoden ajan. Helmikuussa 2007 vanhoihin peleihin keskittynyt WOOMB-verkkokauppa julkisti pelistä oman englanniksi käännetyn versionsa. Vuotta myöhemmin WOOMB kuitenkin suljettiin liian alhaisen myynnin seurauksena.


title: Xak: The Art of Visual Stage

text: Muinaisen myytin mukaan maailmaa hallitsevat hyväntahtoiset jumalat alkoivat heiketä. Näiden valtaa hamuavat demonit hyödynsivät tilaisuutta ja kävivät jumalien kanssa suuren konfliktin. Vaikka jumalat selvisivät voittajina, he menettivät samalla kuolemattomuutensa. Varmistaakseen, etteivät demonit enää pääsisi toteuttamaan sotaisia suunnitelmiaan, jumalat päättivät jakaa maailman kolmeen osaan, joita olivat ihmisten maailma "Xak", keijuille omistettu "Oceanity" sekä demonien asuttama "Zekisis".


title: Xak: The Art of Visual Stage

text: Vaikka Zekisis olikin vahvasti suljettu muilta maailmoilta, eräät demonit keksivät keinon päästä Xakiin. Ihmisten keskuudessa eli myös muita demoneja, jotka olivat jumalten epähuomiossa jääneet Zekisiksen ulkopuolelle. Eräs Xakissa asuvista demoneista oli Badu, joka magiansa avulla pakotti ihmisiä toteuttamaan omia käskyjään. Sodan jumala Duel asettautui Badua vastaan, ja päästyään vihollisestaan voitolle Duel sulki tämän jäävuoren sisään 250 vuodeksi. Loppuelämänsä Duel vietti kylässä nimeltä ”Fearless” (), joka oli varta vasten nimetty hänen urheutensa kunniaksi.


title: Xak: The Art of Visual Stage

text:
Pelin alkaessa Badun vankila on murrettu, ja hänen elvyttämänsä demonit ovat taas alkaneet koetella Xakin rauhaa. Waviksen valtakunnan kuninkaalle työskentelevä Pixie-keiju toimittaa kirjeen kuuluisan soturin Dork Kartin luo, joka toivon mukaan toisi taas järjestyksen ihmisten maailmaan. Fearlessissä asuva Dork on kuitenkin kadonnut mystisesti, ja hänen sijastaan viesti annetaan hänen teini-ikäiselle pojalleen Latok Kartille, joka kirjettä lukiessaan saa tietää Badun paluusta ja tämän aikeista vallata Wavis hirviösotilaidensa avulla. Viestissä mainitaan myös, että Latok ja hänen isänsä ovat Duel-jumalan jälkeläisiä ja siksi varteenotettavimpia Badun haastajia. Latok suhtautuu väitteeseen hyvin epäluuloisesti, mutta päättää silti vastaanottaa alun perin isälleen tarkoitetun tehtävän.
Pixie ilmoittaa Latokin ensimmäiseksi määränpääksi Molumin linnakkeen, joka on ensimmäinen Waviksen kuninkaallisen palatsin puolustuslinjoista. Saavuttuaan demonien valtaamalle linnoitukselle Latok löytää Duelia esittävän rikkoontuneen patsaan, jonka kautta hän kuulee esi-isänsä äänen. Duel kertoo, että voittaakseen Badun Latokin on saatava haltuunsa kolme eriväristä kiveä, jotka symboloivat Xak-maailman voimaa. Keskustelun päätteeksi Latok saa kivistä ensimmäisen, ja ottaa seuraavaksi kohteekseen Waviksen palatsin. Molumin ja palatsin välisen maasillan on kuitenkin tuhonnut komentaja Bell Well, joka selittää tekoaan sillä, etteivät demonit olisi päässeet etenemään linnakkeelta suoraan kuninkaan luo. Bell neuvoo Latokia käyttämään Normanan kylän läheisyydessä olevaa maanalaista kulkutietä.


title: Xak: The Art of Visual Stage

text:
Kulkiessaan tätä salaista reittiä Latok kohtaa niin ikään Duelin jälkeläisiin kuuluvan ja Badun peittoamista tavoittelevan Rune Greedin, jonka mielestä Latokin tulisi häntä itseään kokemattomampana ja huonommin aseistettuna luopua tehtävästään. Kritiikin kuunneltuaan Latok astuu epäkuolleiden täyttämään Zeglardin torniin, jonka ylimmässä kerroksessa häntä odottaa tummaan kaapuun pukeutunut mies. Salaperäinen henkilö paljastaa itsensä voimakkaimpia demoneja palvelevaksi Henkien manaajaksi, joka Latokia testatakseen usuttaa zombiapulaisiaan tämän kimppuun. Vakuuttuuneena Latokin taidoista Henkien manaaja pyytää tätä liittymään demoneihin, mutta katoaa paikalta saatuaan kieltävän vastauksen. Latok jatkaa maanalaista matkaansa Liekin linnakkeeseen, josta hän löytää punaisen Xak-kiven. Samalla hän kutsuu luokseen Waviksen kuningashuoneen sinisen lohikäärmeen, jonka kyyditsemänä hän saavuttaa kuninkaan palatsin.
Kun Latok pääsee vihdoin perille, hän kohtaa haavoittuneen ja tehtävässään epäonnistuneen Runen. Saatuaan tältä tehokkaan miekan ja viimeisen kolmesta Xak-jalokivestä Latok kuulee toisen kerran Duelin telepaattisen äänen, jonka kehottamana hän liittää Xak-kivet varusteisiinsa. Latok löytää myös Badun kontrolloiman Pixien, jota demoni käyttää äänitorvenaan paljastaakseen, miten hän manipuloi Latokin isää vapauttaakseen itsensä ja miten teostaan järkyttynyt Dork pakeni jälkiä jättämättä. Tiedosta raivostunut Latok hyökkää Badun kimppuun, kun tämä on fyysisesti läsnä. Xak-voiman ansiosta Latok voittaa taistelun ja Badu tuhoutuu lopullisesti. Latok palaa kotikyläänsä juhlittuna sankarina ja saa osakseen kyläläisten onnitteluja. Uusi uhka on jo tosin muodostumassa, kun demonikomentaja Zamu Gospel väittää Henkien manaajalle, että on vain ajan kysymys milloin Duelin jälkeläisestä päästään eroon.


title: Xak: The Art of Visual Stage

text: Latok Kart on "Xak"-pelisarjan pääprotagonisti ja "Xak: The Art of Visual Stagen" ainoa ohjattavissa oleva hahmo. Hänen lisäkseen merkittäviä ovat myös seuraavat henkilöt:"The Art of Visual Stage" on tyypillinen esimerkki luolastopainotteisesta roolipelistä. Pelaaja ohjaa päähenkilö Latokia, ja pelissä edetäkseen hänen on selvitettävä tiensä sokkeloisten ympäristöjen läpi ja taisteltava niissä hyökännyttä päävastusta vastaan. Päästäkseen seuraavaan luolastoon pelaajan on usein myös käytettävä jotain esinettä (kuten avainta) tai puhuttava tietylle NPC-hahmolle.


title: Xak: The Art of Visual Stage

text: Pelin taistelu on reaaliaikaista, ja pelaaja voi mielensä mukaan joko hyökätä luolastoissa olevia hirvöitä kohti tai karttaa näitä. Latokin taistellessa hänen puolustuskykynsä määräytyy sen perusteella, miten hän käyttää miekkaansa: kun aseella lyödään toimintanäppäintä painamalla, Latok altistuu vastapuolen hyökkäyksille herkimmin; miekan ollessa huotrassa hän voi taas käyttää kilpeä ja suojautua paremmin vastapuolen iskuilta. Kohdattu vastus voitetaan, kun tämän osumapisteet on miekan iskujen tai loitsujen myötä kulutettu loppuun. Peli vastaavasti päättyy, mikäli Latok menettää omat pisteensä.


title: Xak: The Art of Visual Stage

text: Latokin pärjäämisen määräävät varsin tavanomaiset roolipeleissä käytetyt hahmo-ominaisuudet. Näitä ovat osumapisteiden ohella vahvuus ja kestävyys, jotka paranevat sitä mukaa, kun hahmon taso kohoaa. Tason korottaminen taas vaatii kokemuspisteitä, joita saadaan vihollisia päihittämällä. Latokia voidaan vahvistaa myös entistä paremmilla miekoilla ja suojilla, joita on mahdollista ostaa eri paikkakunnilla sijaitsevista liikkeistä. Pelissä käytetty valuutta on nimeltään "Gold". Rahan lisäksi uusien varusteiden hankkiminen edellyttää myös sitä, että Latok on saavuttanut kyseessä olevan varusteen vaatiman kehitystason. Muuta taisteluissa auttavaa esineistöä ovat parantavat rohdot ja taikoja sisältävät kääröt.


title: Xak: The Art of Visual Stage

text: Pelin tapahtumat sijoittuvat Waviksen pyhään kuningaskuntaan 753 vuotta jälkeen "hengellisen aikakauden" eli ajan, jolloin maailma jaettiin kolmeen osaan. Vaikka huomattava ala Waviksesta on päätynyt demonien reviiriksi, osa valtakunnan paikkakunnista on edelleen ihmisten hallussa, kuten Fearless, Normanan kylä sekä hobittien asuinsija Nemnu. Sen sijaan luolastoissa ja teillä kohdataan pelkästään hirviöitä, jotka ovat vallanneet myös pari aiemmin ihmisille kuulunutta rakennusta: Molumin ja Liekin linnakkeet. Muita hirviöiden täyttämiä alueita ovat Zeglardin torni sekä Tulen maa, joka rajoittuu Zeglardin ja Liekin linnakkeen väliseen alueeseen.


title: Xak: The Art of Visual Stage

text: Ensijulkaisunsa "Xak: The Art of Visual Stage" sai kesäkuussa 1989 alustoinaan NEC PC-8801 sekä PC-9801. Saman vuoden marraskuussa julkaistiin pelin MSX 2 -sovitus, joka on hyvin samanlainen kahden edellisen julkaisun kanssa, sillä versioiden välillä on vain pieniä graafisia eroja.


title: Xak: The Art of Visual Stage

text: Seuraaviin "The Art of Visual Stage" -toisintoihin tehdyt uudistukset olivat kuitenkin huomattavampia. Vuonna 1990 ilmestyneen X68000-käännöksen grafiikka, äänenlaatu ja spritet olivat aiempaa terävämpiä; myös hahmojen ulkonäköä muokattiin. Vastaavat muutokset olivat läsnä myös Super Famicomille ilmestyneessä "The Art of Visual Stagessa" sekä PC Enginen ääninäyteltyjä animaatiokohtauksia sisältävässä "Xak I & II" -kokoelmassa. Pelin parannelluista julkaisuista uusimpia on vuoden 2004 matkapuhelinversio, jonka Bandai julkaisi viimeksi kymmenen vuotta sitten ilmestyneen "Xak"-pelin eli "n" kunniaksi.


title: Xak: The Art of Visual Stage

text: 2000-luvulla "Xak: The Art of Visual Stagen" PC-8801-, PC-9801-, MSX- ja X68000-julkaisut lisättiin ladattavina versioina Project EGG -verkkokauppaan. Windowsilla pelattava MSX-versio ilmestyi myös englannin kielellä WOOMB-sivustolla. Alhaisen myynnin takia WOOMB suljettiin vuonna 2008, mutta verkkokaupassa myytyjen MSX-käännöksien on tarkoitus tulla saataville EGG:n helmikuussa 2009 avatuille englanninkielisille sivuille. Alankomaalainen MSX-peleihin erikoistunut Delta Soft -ryhmä laati "The Art of Visual Stagesta" myös epävirallisen englanninkielisen käännöksen, joka säilytettiin MSX:n levykkeellä. Delta Soft myi itse paketoimaansa "Xak"-versiotaan ensimmäistä kertaa vuonna 2002 pidetyssä Tilburgin vuosittaisessa MSX-kokouksessa ja jatkoi tuotteensa myymistä vuosien 2003 ja 2004 Tilburg-messuilla.


title: Xak: The Art of Visual Stage

text: Ennen vuotta 1989 julkaistut Micro Cabinin pelit olivat varsin pieniä projekteja, joten "Xak: The Art of Visual Stage" oli ilmestyessään yhtiön siihen astisista peleistä selvästi laajimpia. Kehittäjälleen peli oli merkittävä siksi, että se vakuutti yleisön Micro Cabinin taidosta suunnitella roolipelejä. Lisäksi se oli alkuunpanija kolmiosaiselle "Xak"-sarjalle, joka lukeutuu Micro Cabinin arvostetuimpiin.


title: Xak: The Art of Visual Stage

text: Universo PC-Engine -sivusto myönsi "The Art of Visual Stagen" ja sen jatko-osan "in" sisältävälle "Xak I & II":lle kokonaisarvosanan 92 %. Tunnustusta annettiin muun muassa pelattavuudelle, hahmoille ja arvoituksellisille tehtäville. Ainoaksi heikkoudeksi mainittiin pomovastukset, jotka eivät tarjonneet riittävää haastetta.


title: Xak: The Art of Visual Stage

text: Pelimuusikot Ryūji Sasai ja Tadahiro Nitta sävelsivät "The Art of Visual Stageen" 42 kappaletta, jotka julkaistiin vuonna 1989 "All Sounds of Xak: The Art of Visual Stage" -albumissa. Toinen pelin musiikkia sisältävä kokoelma on "Xak I & II PC-Engine Soundtrack", joka perustuu PC Enginelle kehitettyyn "Xak I & II" -yhteisjulkaisuun. Ensimmäisen "Xak"-osan ohella levyyn lukeutuu musiikkia pelin seuraajasta. Musiikkialbumien lisäksi pelistä on julkaistu myös kirjallisia oheistuotteita, joita ovat vuoden 1990 datakokoelmaopas sekä kolme vuotta myöhemmin ilmestynyt Super Famicom -version erikoisopas.


title: Xak

text: Xak () on ohjelmistoyritys MicroCabinin luoma tietokoneroolipelisarja, joka sai alkunsa vuonna 1989, kun "" julkaistiin. Ykkösosaa on sittemmin seurannut kolme jatko-osaa sekä pari spin-off-peliä. "Xak"-pelien ympäristölle ovat tyypillisiä high fantasy -ainekset sekä ihmisrodun kansoittamaa Xak-maailmaa uhkaavat demonit, jotka Latok – pelisarjan päähenkilö – on ottanut voitettavakseen.


title: Xak

text: "Xak"-pelejä ei ole virallisesti julkaistu muualla kuin Japanissa yhtä ladattavaa PC-versiota lukuun ottamatta. Retropelejä myyneen WOOMB-verkkokaupan kokoelmaan lisättiin sarjan ensimmäinen osa helmikuussa 2007 englanniksi käännettynä, mutta vuodesta 2008 lähtien sivusto on pysynyt suljettuna. "Xak"-pelit ovat saaneet myös eri faniyhteisöjen tekemiä käännöksiä.


title: Xak

text: "Xak"-sarjan pelimekaniikka on pääpiirteissään sama kaikissa osissa. Pelaajan ohjaaman Latokin liikkuma-alueita ovat luolastot ja kaupungit. Pelin tapahtumat etenevät pelaajan voittaessa matkallaan kohtaamiaan päävastuksia ja keskustellessa tiettyjen NPC-hahmojen kanssa. Pelien PC Engine -julkaisuissa juonen keskeisimmät kohtaukset esitetään anime-tyylisten animaatioiden muodossa ääninäytellyin dialogein.


title: Xak

text: Kuten muissa perinteisissä roolipeleissä, hahmoa kehitetään tasopohjaisella järjestelmällä. Voittaessaan luolastoalueilla esiintyviä vihollisia Latok saa tasoaan korottavia kokemuspisteitä, joiden määrä on sitä suurempi, mitä haastavampi vastustaja on. Tasonnoston ansiosta hahmon osumapisteet, vahvuus ja puolustuskyky paranevat. Tarinan lisäksi "Xak"-pelit ovat suoraa jatkoa toisilleen myös siinä määrin, että seuraava peli alkaa suunnilleen siitä tasoarvosta, mihin edellisosassa jäätiin. Tasoja voidaan hankkia kutakin peliä kohden enintään 25, poikkeuksena tosin "": pelin aloitustaso on 50, mutta koska "The Tower of Gazzelissa" ei jaeta kokemuspisteitä, tätä tasolukua ei voida myöskään korottaa.


title: Xak

text: Jokainen "Xak"-pääsarjan peli on aina aluksi julkaistu jollekin NEC:n valmistamalle koneelle. Näitä ovat olleet PC-8801, PC-9801 sekä PC Engine. Ottamatta huomioon "a" kaikki "Xak"-pelit ovat saaneet myös MSX 2 -version. Edellä mainittujen lisäksi pelisarjan alustoina ovat olleet X68000, Super Famicom ja FM Towns. 2000-luvulla pelien alkuperäisjulkaisuja käännettiin PC:lle ja matkapuhelimelle.


title: Xak

text: Mangapiirtäjä Seta Noriyasun kuvittama ja käsikirjoittama "[Another] Xak" -sarjakuva julkaistiin vuonna 1992 ilmestyneessä "Comic PC World/Comic Saga" -aikakauslehden numerossa. Sarjakuva sijoittuu juonellisesti suunnilleen "Xak III: The Eternal Recurrencen" aikoihin. Se kertoo Latokin ja hänen tovereidensa matkasta vuosisatojen takaiseen menneisyyteen, jossa he tapaavat monia pelisarjassa esiintymättömiä henkilöitä sekä Latokille sukua olevan Duel-jumalan ruumiillisessa hahmossa. Cliffhangeriin päättynyttä tarinaa ei voitu kuitenkaan jatkaa, vaikka sarjakuva oli aluksi suunniteltu kaksiosaiseksi; syynä oli "Comic PC Worldille" koitunut konkurssi.


title: Xak

text: Yleisön toivomuksesta "[Another] Xak" julkaistiin uudestaan vuonna 1995 fanitekoisena dōjinshi-versiona. Seta Noriyasua pyydettiin silti jatkamaan luomaansa 130-sivuista sarjakuvaa 60 sivulla, jotta se olisi saanut jatkoa ja ylittänyt halvempaan taskukirjajulkaisuun vaaditun 200 sivun rajan. Vedoten moneen muuhun työn alla olevaan hankkeeseen ja siihen, ettei hän laskenut kyseistä sarjakuvaa parhaimpiin töihinsä, Noriyasu päätti olla pidentämättä "[Another] Xakia".


title: Jäämerenkatedraali

text: Jäämerenkatedraali (), viralliselta nimeltään Tromsdalenin kirkko () on kirkkorakennus norjalaisessa Tromssan kaupungissa. Tromssan ja koko Pohjois-Norjan suosituimpiin nähtävyyksiin lukeutuva kirkko vihittiin 19. joulukuuta 1965 piispa Monred Nordervalin johdolla. Sen suunnittelusta on vastannut norjalainen arkkitehti Jan Inge Hovig. Kirkossa on istumapaikat 720 ihmiselle.


title: Veikko Vionoja

text: Veikko Vionoja (vuoteen 1943 Laine; 30. lokakuuta 1909 Ullava – 15. syyskuuta 2001 Espoo) oli suomalainen taidemaalari.


title: Veikko Vionoja

text: Vionoja opiskeli Suomen Taideyhdistyksen piirustuskoulussa 1936–1938 ja debytoi vuonna 1939.


title: Veikko Vionoja

text: Vionoja oli alun perin nimeltään Veikko Laine, mutta koska oli toinen samanniminen taiteilija, hän muutti nimensä Vionojaksi kotinsa lähellä virranneen ojan mukaan ja mukaillen äitinsä tyttönimeä Widenoja.


title: Veikko Vionoja

text: Vionoja oli kotoisin Keski-Pohjanmaan Ullavasta, ja ullavalaisuus näkyy hänen teoksissaan aihevalinnoissa ja valon käsittelyssä. Tyypillisiä aiheita ovat pohjalaiset maisemat, peltoaukeat ja maatalousrakennukset. Usein maisemaa katsotaan ikkunasta. Vionoja on maalannut myös ihmishahmoja sekä muotokuvia. Vionojan töissä on nähtävissä sekä kansallisia että kansainvälisiä piirteitä. Kansallisia piirteitä ovat paitsi pohjalaiset maaseutunäkymät myös selkeä kansantaiteen perintö. Vionoja on kuvannut töissään talojen sisäkuvien, pihapiirien ja ihmisten lisäksi myös valoa.


title: Veikko Vionoja

text: Vionoja sai Pro Finlandia-mitalin vuonna 1959, ja vuonna 1973 hänelle myönnettiin professorin arvonimi. Vionojan teoksia on esillä perheen kesäkodissa Ullavassa.


title: Plaid Cymru

text: Plaid Cymru (, ) on walesiläinen puolue, joka ajaa itsenäisen Walesin perustamista Euroopan unionin jäsenenä. Plaid Cymru perustettiin 1925, ja ensimmäisen paikkansa Westminsterin parlamentissa se sai 1966.


title: Plaid Cymru

text: Vuonna 2008 puolueella on yksi paikka Euroopan parlamentissa Walesin neljästä, 3/40 paikkaa parlamentissa ja 15/60 paikkaa Walesin kansalliskokouksessa. Euroopan Plaid Cymru kuuluu Euroopan vapaaseen allianssiin ja europarlamentissa sen edustajat istuvat Vihreät/Euroopan vapaa allianssi -ryhmässä.


title: Plaid Cymru

text: Plaid Cymru ajaa:


title: Mehiläinen (täsmennyssivu)

text: Mehiläinen voi tarkoittaa seuraavia asioita:


title: Ylihärmän rata

text: Ylihärmän rata oli Suomen rataverkkoon kuulunut sivurataosuus Etelä-Pohjanmaan maakunnassa. Se yhdisti Ylihärmän keskustaajaman Pohjanmaan rataan ja siellä sijaitsevaan Härmän rautatieasemaan. Rataosan kokonaispituus Härmän asemarakennuksen kohdalta radan läntisimpään pisteeseen mitattuna oli noin 12,5 kilometriä. Rataosuus Markkulan vaihteelta Pohjanmaan radan varrelta Kaupinkankaalle avattiin liikenteelle toukokuussa 1931. Radan kolmen kilometrin pituinen jatko-osa Kaupinkankaalta Ylihärmään rakennettiin ylihärmäläisten talkootyönä ja se avattiin liikenteelle lokakuussa 1951. Radalla oli suuri merkitys Ylihärmälle: Se toi kuntaan runsaasti teollisuutta.


title: Ylihärmän rata

text: Radalla oli vuosina 1951-1953 henkilöliikennettä, joka lopetettiin kuitenkin kannattamattomana.


title: Ylihärmän rata

text: Viimeinen tavarajuna liikennöi radalla 27. joulukuuta 1990. Ylihärmän liikennepaikka oli lakkautettu jo 1985, jonka jälkeen rata oli Härmän aseman alainen teollisuusrata. Rataosuus purettiin liikenteen lakkauttamisen jälkeen, mutta Lapuanjoen ylittävä rautatiesilta jätettiin paikalleen. Myös ratapenkka on suurimmilta osin yhä nähtävissä.


title: Ylihärmän rata

text: Vuonna 1941 saksalaiset rakensivat Kauppiin silloin Euroopan suurimman perunavaraston. Työvoimana käytettiin noin 100 venäläistä sotavankia. Varastossa perunat esikeitettiin ja lähettiin tätä rataa pitkin rintamille. Rakennus oli niin iso, että sisään mahtui veturi ja viisi vaunua. Sodan jälkeen rakennus purettiin. Koneet vietiin Neuvostoliittoon sotasaaliina. Läheisyyteen rakennettiin 1959 Osuusliike Elannon suuri perunavarasto, johon myös sopi tavarajuna sisään. Tämä rakennus on yhä olemassa ja usein virheellisesti väitetään sen olevan tuo saksalaisten perunavarasto.


title: Ylihärmän rata

text: Ylihärmän asemarakennus on yhä olemassa ja on tällä hetkellä yrityskäytössä.


title: France Télécom

text: France Télécom on ranskalainen tietoliikenneyritys. Sen työllistää noin 191 000 henkilöä ja sillä on noin 159 miljoonaa asiakasta.


title: France Télécom

text: FT:n pääasialliset toiminta-alat ovat kiinteät puhelinlinjat Ranskassa ja Puolassa brandien France Télécom ja Telekomunikacja Polska alla, ja laajakaista- ja matkapuhelinviestintä Orange SA -brändillä. Kaikkia toimintoja ollaan yhdistämässä Orange-merkin alle.


title: France Télécom

text:
France Télécom oli vuoteen 1988 asti valtiollinen posti- ja viestintäministeriön alainen Direction Générale des Télécommunications. Valtion monopoliasema päätettiin vuoden 1998 alussa.
Kesäkuussa 2008 FT teki ostotarjouksen Pohjois-Euroopan alueella toimivasta telekommunikaatioyhtiö TeliaSonerasta, jonka hallitus kuitenkin torjui tarjouksen liian alhaisena ja neuvotteluiden kariuduttua FT veti ostotarjouksensa pois .


title: France Télécom

text: Helmikuusta 2008 lähtien yhtiössä on nähty työntekijöiden itsemurha-aalto. Puolessatoista vuodessa 25 työntekijää on surmannut itsensä. Ammattiliittojen mukaan itsemurhien syynä on ollut se, että yhtiö on vaatinut työntekijöiltään liikaa ja muuttanut työtehtäviä jatkuvasti.


title: Lentokone ensimmäisessä maailmansodassa

text: Lentokone oli yksi ensimmäisen maailmansodan aikana tehdyistä teknologisista keksinnöistä, jotka muuttivat perinteisiä sodankäyntitapoja. Ensimmäinen maailmansota käynnisti lentokoneiden nopean kehityksen. Sodan alun koneet olivat enimmäkseen työntöpotkurisia, hitaita, aseettomia ja soveltuvia lähinnä tiedustelukäyttöön. Sodan lopussa lentokone oli tehokas asejärjestelmä, niin hävittäjänä kuin pommikoneenakin.


title: Lentokone ensimmäisessä maailmansodassa

text: Wrightin veljesten lentokone lensi vuonna 1903. Sen mahdollisuudet sodankäynnissä havaittiin heti. Lentokoneiden kehitykseen panostettiin Wrightin veljesten ensimmäisen moottoroidun lentokoneen jälkeen. Yhdysvalloissa perustettiin viestijoukkojen alaisuuteen lentämistä tutkinut osasto 1. elokuuta 1907. Tosin osasto koostui aluksi vain kolmesta hengestä. Vuonna 1908 viestijoukot järjestivät tarjouskilpailun, jonka jälkeen joukot ostivat yhdeksän lentokonetta Wrightin veljeksiltä. Ranska ja Saksa perustivat vuonna 1910 omat ilmavoimansa ja kaksi vuotta myöhemmin seurasi Britannia.


title: Lentokone ensimmäisessä maailmansodassa

text: Ensimmäisen kerran lentokonetta käytettiin sotatoimissa 1. helmikuuta 1911 Meksikon vallankumouksessa. Meksikon hallitus palkkasi yhdysvaltalaisvetoisen lentäjäjoukon tekemään tiedustelulentoja Yhdysvalloista käsin. Italian–Turkin sodassa italialaiset käyttivät lentokoneita tiedusteluun ja 1. marraskuuta 1911 lähtien myös pommituksiin. Tällöin luutnantti Giulio Gavotti pudotti koneestaan neljä kaksikiloista tykistönkranaattia turkkilaisten asemiin. Pian italialaiset asensivat lentokoneisiinsa erityisen pommiputken pommien pudottamista varten. Vuoden 1899 Haagin sopimus kielsi pommien pudottamisen kuumailmapalloista, mutta Italia vetosi siihen, että lentokone ei ole kuumailmapallo. Ensimmäisen kerran lentokonetta käytettiin tykistön tulenjohtoon 24. marraskuuta. Kapteeni Carlo Piazza teki ensimmäisen ilmavalokuvauslennon 23. helmikuuta 1912. Italialaiset käyttivät sodan aikana myös ilmalaivoja alkuvuodesta 1912 lähtien tiedusteluun ja pommituksiin.


title: Lentokone ensimmäisessä maailmansodassa

text: Ensimmäisessä Balkanin sodassa turkkilaisilla oli vain viisi tai kuusi lentokonetta, mutta Bulgarialla oli enemmän lentokoneita käytössään. Sodan aikana bulgarialaiset käyttivät ensimmäisinä tarkoitusta varten suunniteltuja ilmapommeja. Lisäksi bulgarialaiset tulittivat turkkilaisia joukkoja kiväärein ja pistoolein.


title: Lentokone ensimmäisessä maailmansodassa

text: Ensimmäisen maailmansodan alussa sotaan osallistuvien maiden lentokoneiden lukumäärät olivat hyvin pieniä. Saksalla oli käytössään (hieman laskentatavasta riippuen) 266–296 sotilaskäyttöön tarkoitettua lentokonetta, Ranskalla 134, Britannialla 163–183, Venäjällä noin 250 ja Itävalta-Unkarilla noin 100.


title: Lentokone ensimmäisessä maailmansodassa

text: Sodan sytyttyä lentokoneita käytettiin pääasiassa tiedusteluun. Aluksi vastapuolen lentäjät tervehtivät toisiaan toverillisesti ilmassa, mutta pian vedettiin esiin pistoolit ja revolverit. Pian koneita alettiin varustaa erilaisilla konekivääreillä. Tästä koitui aluksi kuitenkin vakavia ongelmia, koska konekiväärin ampumat luodit pystyivät rikkomaan oman lentokoneen potkurin ja siipien päälle asennetussa konekiväärissä oli myös omat haittansa.


title: Lentokone ensimmäisessä maailmansodassa

text: Saksalaisten kehitettyä järjestelmän, joka tahdisti luodit koneen potkurin kanssa, he pääsivät selkeästi niskan päälle koneiden välisissä ilmataisteluissa. Lopulta myös ranskalaiset ja britit saivat keksinnön käsiinsä ja varustivat koneensa tahdistimilla. Ensimmäisessä maailmansodassa syntyivät lähes kaikki nykyaikaisen ilmasodankäynnin muodot. Koneita käytettiin laajasti ilmapommituksiin, rynnäköintiin vihollisen maakohteita vastaan rintamalla ja niillä pyrittiin saavuttamaan ilmaherruus. Saksa, Ranska ja Britannia rakensivat sodanaikana 50 000–60 000 konetta, eli yhteensä lähes 200 000 konetta. Yleisin lentokonemalli sodassa oli yksipaikkainen, yksimoottorinen kaksitasohävittäjä. Moottorissa oli 150–250 hevosvoimaa ja se antoi 150–210 km/h nopeuden. Pommikoneet sitä vastoin olivat kaksimoottorisia ja sodan loppupuolella oli jo nelimoottorisiakin pommikoneita. Pommikoneilla tehtiin strategisia pommituksia muun muassa kaupunkeihin. Pommikoneiden pieni asekuorma ja lyhyt toimintasäde piti strategiset pommitukset vaikutuksiltaan vähäisinä. Pommitukset aiheuttivat paljon kauhua, mutta vähän aineellisia vahinkoja.


title: Lentokone ensimmäisessä maailmansodassa

text: Ensimmäisen maailmansodan aikana hävittäjä-ässistä tuli tärkeitä propagandahahmoja. Noin 30 ässää pääsi 40 ilmavoittoon. Eniten ilmavoittoja oli saksalaisella Manfred von Richthofenilla ja ranskalaisella René Fonckilla.


title: Eila Rinne

text: Eila Rinne (18. kesäkuuta 1920 – 19. tammikuuta 1991) oli suomalainen näyttelijä. Hän syntyi Viipurissa maineikkaaseen Rinteen näyttelijäsukuun: Einari Rinne oli hänen isänsä, Jalmari Rinne ja Joel Rinne setiä. Hänen äitinsä oli näyttelijä Eine Laine.


title: Eila Rinne

text: Eila Rinne oli naimisissa näyttelijä Kalevi Kahran kanssa. Hän esiintyi useissa elokuvissa, muun muassa "Täällä Pohjantähden alla" (1968) Aliina Laurilan roolissa. Hän työskenteli myös Helsingin kaupunginteatterissa muun muassa musikaalissa "Viulunsoittaja katolla" Goldena. Omien rooliensa lisäksi hän toimi opettajana Teatterikorkeakoulussa.


title: Eila Rinne

text: Eila Rinne palkittiin Pro Finlandia -mitalilla vuonna 1969.


title: Roskatiede

text: Roskatiede () on käsite, jota saatetaan käyttää tieteenä esitetyistä opeista, jotka eivät täytä tieteen tunnusmerkkejä. Usein sanaa käytetään viittaamaan siihen, että oppien kannattajien vaikuttimena ovat poliittiset, aatteelliset, taloudelliset tai muut epätieteelliset syyt.


title: Mauno Järvelä

text: Mauno Ilmari Järvelä (s. 25. marraskuuta 1949, Kaustinen) on suomalainen viulisti, kaustislaisen pelimannimusiikin opettaja ja esittäjä. Hän aloitti soittoharrastuksen 7-vuotiaana ja soittaa nykyisin viulua ja urkuharmonia. Järvelä kirjoitti ylioppilaaksi 1969 ja sai klassisen koulutuksen Sibelius-Akatemiassa 1969–1975.


title: Mauno Järvelä

text: Työuransa Järvelä aloitti Suomen Kansallisoopperan orkesterin jäsenenä 1970. Vuosina 1971–1975 hän toimi Radion sinfoniaorkesterin 2. viulun soittajana ja vuodet 1976–1979 2. viulun varaäänenjohtajana. Kokkolan orkesterin 2. viulun äänenjohtajana hän soitti 1978–1981 ja virkaa tekevänä ensimmäisenä konserttimestarina hän toimi 1982–1986. Perhonjokilaakson kansalaisopiston musiikin opettajana hän on toiminut vuodesta 1985 lähtien ja Keski-Pohjanmaan konservatorion ja Kaustisen musiikkilukion viulunsoiton tuntiopettajana vuodesta 1978 lähtien.


title: Mauno Järvelä

text: Järvelä on soittanut pelimanniyhtyeissä Järvelän pelimannit, Kankaan pelimannit ja JPP. Hän on kehittänyt oman, kansanmusiikkiin voimakkaasti tukeutuvan opetusmenetelmän jota sanotaan näppärimenetelmäksi tai sisuki-menetelmäksi, koska se muistuttaa japanilaista Suzuki-menetelmää.


title: Mauno Järvelä

text: Sibelius-Akatemian hallitus kutsui Järvelän kunniatohtoriksi vuoden 2012 promootioon.Lisäksi hän on saanut valtion kolmivuotisen taiteilija-apurahan vuonna 2000 ja Keski-Pohjanmaan liiton kulttuuripalkinnon vuonna 2000. Pro Finlandia -mitali ja Suomi-palkinto Järvelälle myönnettiin vuonna 2004. Vuonna 2009 hän sai Puu kulttuurissa ry:n Luonnotar-palkinnon.


title: Mauno Järvelä

text: Järvelälle myönnettiin ruotsalainen Pohjantähti-ritarikunnan 1. luokan ritarimerkki vuonna 2010.


title: Garth (DC Comicsin sarjakuvahahmo)

text: Garth on DC Comicsin kuvitteellinen sankari, joka myös tunnetaan Vesimiehen teiniapurina nimellä Vesipoika ("Aqualad"). Robert Bernsteinin ja Ramona Fradonn luoma hahmo esiintyi ensimmäisen kerran vuonna 1960 "Adventure Comics" -sarjakuvalehden numerossa 269. Myöhemmin hahmon sankarinnimi muutettiin Tempestiksi tultuaan aikuiseksi ja se suoritti ensiesiintymisensä uudella sankarinimellä vuonna 1996 "Tempest" -sarjakuvalehden numerossa kaksi, jonka loi Phil Jimenez.


title: Garth (DC Comicsin sarjakuvahahmo)

text: Hänen alkuperänsä on samanlainen kuin mentorinsa Vesimiehen: hänet jätettiin kuolemaan muinaisten Atlantiksen taikauskojen ja ennustuksien pelossa. Hän kuitenkin selvisi hylkäyksestä huolimatta ja kehittyi supersankariksi ja otti nimekseen Vesipoika, joka oli Teinititaanien yksi perustajajäsenistä. Vuosia myöhemmin hän kuitenkin siirtyi enemmän ryhmän reserviläiseksi ja otti nimekseen Tempest.


title: Garth (DC Comicsin sarjakuvahahmo)

text: Vesimies adoptoi nuoren atlantislaisen pojan, joka oli yhtä lailla karkotettu kotipaikastaan, koska hän pelkäsi kaloja. Hänet kuitenkin opetettiin luottamaan meren eläviin olentoihin, jotta hän voisi elää normaalia elämää. Vesimies otti lopulta pojan apurikseen taistelemaan pahuutta vastaan merellä ja sen ulkopuolella, ja ihmiset alkoivat kutsua nuorta sankaria Vesipojaksi.


title: Garth (DC Comicsin sarjakuvahahmo)

text: Nykyisin hänen alkuperänsä on muuttunut, kun hänen vanhempansa Idyllistin Kuningas ja Kuningatar lähtevät Atlantiksesta uskonnollis-pasifistisen vakaumuksensa vuoksi. Uudella alueella Kuningas Tharin murhaavat hänen oman palatsinsa vartijat, jotka luulivat hänen tulleen hulluksi laajentaessaan sotilaallista voimaa. Totuus kuitenkin paljastui Kuninkaan kuoltua, jolloin he saivat selville armeijan laajennuksen tarkoituksena puolustaa kaupunkiaan isoveljeltään prinssi Slizzathilta. Myös hänen vaimonsa kuningatar Berra sai kuulla kuninkaalliselta neuvonajantajalta, jonka monarkia käski murhata kuningattaren vielä syntymättömän pojan. Neuvon antaja ei halunnut tehdä murhia, joten hän karkotti kuningattaren, joka päätyi lopulta takaisin Atlantikseen. Siellä hän synnytti purppurasilmäisen pojan, joka oli tarinoiden mukaan merkki muinaisen ja pahan velhon Garn D'anuuthin paluusta. Atlantislaiset ottivat kirotun pojan äidiltään ja jättivät hänet kaupungin ulkopuolelle kuolemaan, josta hänet löysi karkotettu prinnsi Orin. Paremmin tunnettuna Vesimies kasvatti pojan, joka myöhemmällä iällä ryhtyi kasvattajansa kanssa seikkailemaan ympäri maailmaa Vesipoikana. Myös Orinin isä velho nimeltä Atlan opetti Vesipoikaa käyttämään perinnöllisiä mystisiä kykyjä, jonka myötä aikuistunut Vesipoika otti uudeksi nimekseen Tempest.


title: Garth (DC Comicsin sarjakuvahahmo)

text: Garth teki Vesipoikana teki ensiesiintymisensä Vesimiehen kanssa "The Superman/Aquaman Hour of Adventure" -animaatiossa vuonna 1967, jonka jaksot esitettiin myöhemmin myös Vesimiehen omassa animaatiossa vuosina 1968–1970.


title: Garth (DC Comicsin sarjakuvahahmo)

text: Vesipoika esiintyi toisen kerran vuonna 2003 "Teen Titans" -animaatiossa, jossa hänen ensiesiintymisensä oli sarjan 8. jaksossa, jossa se ajoi takaa Atlantisin pahinta rikollista Tridentiä. Myöhemmin hän perusti Bumblebeen, Speedyn ja Más y Menos veljesten kanssa Teinititaanien sisar ryhmän Teen Titans East.


title: Garth (DC Comicsin sarjakuvahahmo)

text: Garth esiintyi Vesipoikana "Batman – pelottomat" -sarjan jaksossa ”Sidekicks Assemble!”, jossa hahmon äänenä toimii Zack Shada. Se taisteli jaksossa Robinin ja Speedyn kanssa Ra’s Al Ghulia vastaan.


title: Best of 2Pac Part 1: Thug

text: Best of 2Pac Part 1: Thug on kokoelma-albumi edesmenneeltä rap-artisti Tupac Shakurilta. Albumi julkaisu tapahtui 4. joulukuuta 2007. Thug on ensimmäinen osa kahden albumin kokonaisuudesta. Toinen osa julkaistiin samaan aikaan ykkösosan kanssa. Albumi sisältään yhden julkaisemattoman ja yhden uuden remix kappaleen. Julkaisusta vastaa Interscope Records ja Amaru Entertainment. Albumi vuoti nettiin vain neljä päivää ennen julkaisua. Albumi debytoi julkaisuviikollaan billboard 200 listalla sijalla 65 ja on myynyt 11. huhtikuuta mennessä 120,783 kappaletta.


title: Tietopörssi

text: Tietopörssi oli suomalainen vuosina 1995–1997 esitetty visailuohjelma. Ohjelmaa esitettiin MTV3-kanavalla, ja sitä juonsivat Reijo Salminen ja Jyrki Otila.


title: Tietopörssi

text: Ohjelmaa esitettiin kerran viikossa, keskiviikkoiltaisin kello 20.00 alkaen. Ohjelma oli jatkoa jo aiemmin edellä mainittujen juontamalle "Kolmosvisalle".


title: Tietopörssi

text: Vuonna 1996 esitetyssä sketsisarjassa "Hömppäveikot" esitettiin Tietopörssi-ohjelmasta parodisia sketsejä, joissa Jope Ruonansuu esitti juontajia Salmista ja Otilaa ja muut sarjan näyttelijät kilpailijoita.


title: Tietopörssi

text: Myös vuonna 1996 levyttämällään albumilla Piinapenkki Jope Ruonansuu parodioi Tietopörssi-ohjelmaa kuvitteellisella Piinapenkki-tietovisallaan, jossa oli Ruonansuun imitoimia julkisuuden henkilöitä, kuten Aarne Tanninen, Pekka Vennamo ja Sakari Kuosmanen kilpailemassa.


title: Noppapotti

text: Noppapotti oli suomalainen vuosina 1995–1996 MTV3-kanavalla esitetty visailuohjelma. Ohjelmaa juonsivat Jukka-Pekka Palo ja Mari Haavisto.


title: Noppapotti

text: Visailuohjelma oli jatkoa Palon vuosina 1991–1995 juontamalle "Megavisalle".


title: Galaksin rotaatiokäyrä

text:
Galaksin rotaatiokäyrä on kosmologiassa galaksin pyörimistä kuvaava käyrä. Se muodostuu, kun galaksin eri osien ratanopeudet esitetään ko. osien ja galaksin keskustan välisen etäisyyden funktiona.
Galaksien on havaittu pyörivän nopeammin kuin näkyvän aineen määrän perusteella voidaan ennustaa. Tämä on johtanut nk. pimeän aineen etsintään.


title: Nils Brandt

text: Nils "Nisse" Brandt (13. tammikuuta 1932 Porvoo – 5. kesäkuuta 1990 Helsinki) oli suomalainen näyttelijä.


title: Nils Brandt

text: Brandt teki pitkän uran Helsingin ruotsinkielisissä teattereissa ja elokuvissa joita tehtiin sekä Suomessa että Ruotsissa. Brandt ei ollut ulkonäkönsä takia juurikaan sankarirooleissa, vaan useammin työmiehenä: apteekkari, autoilija tai poliisikonstaapeli. Ruotsalaisissa "Veijarikopla"-elokuvissa ("Jönssonligan") hän esitti yhtä päähenkilöistä, Rockya. Brandt esiintyi myös Ingmar Bergmanin elokuvassa Fanny ja Alexander (1982).


title: Nils Brandt

text: Brandt esiintyi myös useissa tv-sarjoissa. Vuosina 1960–1961 hän oli Unga Teaternin ensimmäinen johtaja.


title: Nils Brandt

text: Hän sai Pro Finlandia -mitalin 1989.


title: Steve-projekti

text: Steve-projekti () on luettelo tieteenharjoittajista, joiden nimi on "Stephen" tai sen muunnelma (kuten "Stephanie", "Stefan", "Esteban" ja niin edelleen) ja jotka ”kannattavat evoluutiota”. Luettelon tuotti yhdysvaltalainen National Center for Science Education ”kieli poskessa tehtynä parodiana” kreationistien listoista, joissa tutkijat ”epäilevät evoluutiota”.


title: Keskinäisen talonpoikaisavun yhdistys

text: Keskinäisen talonpoikaisavun yhdistys (saks. "Vereinigung der gegenseitigen Bauernhilfe", lyh. VdgB) oli Saksan demokraattisessa tasavallassa toiminut joukkojärjestö. Keskinäisen talonpoikaisavun järjestö kuului DDR:n Kansalliseen rintamaan. Se lähetti edustajia DDR:n parlamenttiin, Kansankamariin vuosina 1953–1960 ja uudelleen vuodesta 1986. Siellä se muodosti yhteisen parlamenttiryhmän kuluttajayhdistysten edustajien kanssa.


title: Keskinäisen talonpoikaisavun yhdistys

text: Keskinäisen talonpoikaisavun yhdistys sai alkunsa syksyllä 1945 Neuvostoliiton miehitysvyöhykkeellä. Tulloin maaseudun väestö alkoi järjestäytyä komiteoiksi maareformin ja talonpoikaisvaliokuntien perustamiseksi ("Kommissionen für die Bodenreform und Bauernausschüssen"). Kuten nimikin jo ilmoittaa, kyseessä oli useampi ryhmittymä, jotka tavoittelivat ennen muuta maareformia eli Preussin alueen vanhojen suurtilojen jakamista pientalonpojille ja maattomalle väestölle. Myöhemmin yksittäiset komiteat muodostivat yhteistyöelimekseen Saksan demokraattisen tasavallan talonpoikaisliitto ry:n ("Bauernverband der Deutschen Demokratischen Republik e.V."). 22. ja 23. marraskuuta 1947 kokoontui yhdistyksen ylin päättävä elin, Saksan talonpoikaispäivät Itä-Berliinissä. Se päätti muuttaa yhdistyksen kiinteämmäksi talonpoikien ja maaseudun väestön yhteenliittymäksi, Keskinäisen talonpoikaisavun keskusyhdistykseksi. Marraskuussa 1950 se muodosti yhdessä Saksan maatalousosuuskuntien keskusliiton kanssa uuden sosialistisen joukkojärjestön, Keskinäisen talonpoikaisavun yhdistys/Talonpoikien toimintaosuuskunnat ("Vereinigung der gegenseitigen Bauernhilfe/Bäuerliche Handelsgenossenschaften", lyh. VdgB/BHG). Vuodesta 1957 käytettiin yleisesti vain lyhennettä VdgB.


title: Keskinäisen talonpoikaisavun yhdistys

text: Keskinäisen talonpoikaisavun yhdistyksen rooli oli merkittävä maareformin ja myöhemmin maatalouden kollektivisoinnin tukijana. Maareformin aikana se tuki pientilallisia eli "uustalonpoikia" ("Neubauern") antamalla heille yhteiskäyttöön maatalouskoneita ja -laitteita, kuten esimerkiksi traktoreita ja puimureita. Kun pientilat myöhemmin yhdistettiin kollektiiveiksi, Keskinäisen talonpoikaisavun yhdistys tuki kollektiiveja antamalla niiden käyttöön maatalouskoneita (jotka usein oli takavarikoitu entisiltä suurtilallisilta) ja rakennuttamalla niille tarpeellisia tuotantolaitoksia. Maatalouden kollektivisoinnin jälkeen Keskinäisen talonpoikaisavun yhdistyksen merkitys väheni, ja sen jäsenmäärä laski huomattavasti. Yhdistys kuitenkin jatkoi toimintaansa järjestämällä esimerkiksi kursseja ja koulutusta sekä luomalla kollektiiveille vapaa-ajanviettomahdollisuuksia ja kulttuuritarjontaa.


title: Keskinäisen talonpoikaisavun yhdistys

text: Keskinäisen talonpoikaisavun yhdistys sai DDR:ssä virallisen aseman. Se otettiin jäseneksi DDR:n kansalliseen rintamaan, ja se lähetti edustajia kunnanvaltuustoihin sekä piiri- ja alueneuvostoihin. Aika ajoin se lähetti edustajia myös maan parlamenttiin, Kansankamariin. Yhdessä Saksan demokraattisen talonpoikaispuolueen kanssa se mielsi itsensä maaseudun ja maaseutuväestön etujen ajajaksi. Käytännössä yhdistys katsoi täyttävänsa parhaiten tehtävänsä edistämällä maatalouden kollektivisointia ja DDR:n kollektiivitilojen, maataloudellisten tuotanto-osuuskuntien ("Landwirtschaftliche Produktionsgenossenschaften", lyh. LPG) perustamista. Yhdistyksen tavoitteena oli sosialistisen maatalouden edistäminen ja maaseudun muokkaaminen sosialististen periaatteiden mukaisesti. Käytännössä se tuki sosialistisen yhteiskunnan rakentamista muiden joukkojärjestöjen tapaan.


title: Keskinäisen talonpoikaisavun yhdistys

text: Vuonna 1984 yhdistys määritteli itselleen kaksi tavoitetta. Se katsoi tehtäväkseen maataloustuotannon tehostamisen ja lisäämisen ja sen kautta DDR:n maatalousomavaraisuuden parantamisen sekä elintasoerojen kaventamisen maaseudun ja kaupunkien välillä. Samalla yhdistys määritteli itsensä DDR:n maanviljelijöiden ja puutarhanhoitajien edunvalvojaksi ja yhdyssiteeksi.


title: Keskinäisen talonpoikaisavun yhdistys

text: Saksojen yhdistymisen yhteydessä vuonna 1990 Keskinäisen talonpoikaisavun yhdistys hajotettiin ja sen tilalle perustettiin vapaaehtoisuuteen perustuvia maanviljelijöiden osuuskuntia. Maaliskuussa 1990 näiden yhdyssiteeksi perustettiin rekisteröity yhdistys, DDR:n talonpoikien liitto ry. ("Bauernverband der DDR e.V.").


title: Julkisten ja hyvinvointialojen liitto

text: Julkisten ja hyvinvointialojen liitto JHL ry (JHL, ) on suomalainen julkisella ja hyvinvointipalvelusektorilla työskentelevien ammattiliitto. Siihen kuuluu noin 220 000 jäsentä. Liitto on SAK:n jäsen. Vuodesta 2016 JHL:n puheenjohtajana on toiminut Päivi Niemi-Laine.


title: Julkisten ja hyvinvointialojen liitto

text: JHL on ammattiliitto, jonka jäsenet työskentelevät valtion, kuntien, kuntayhtymien, seurakuntien, niiden liikelaitosten tai yhtiöiden, yleishyödyllisten yhteisöjen, julkiselle sektorille palveluja tuottavien yritysten tai yhteisöjen palveluksessa ja vastaavilla toimialoilla. JHL:n jäsenistö työskentelee noin 2 500 eri ammattinimikkeellä. Jäsenistä naisia on 70 % ja miehiä 30 %.


title: Julkisten ja hyvinvointialojen liitto

text: JHL perustettiin 22.11.2005, kun Kunta-alan ammattiliitto KTV, Valtion ja erityispalvelujen ammattiliitto (VAL) ja Valtion yhteisjärjestö (VTY) yhdistyivät. Toimintansa JHL aloitti vuoden 2006 alussa. JHL:n yhteisöjäseniksi tulivat perustamisvaiheessa Merivartioliitto MVL (nyk. Rajaturvallisuusunioni), Tulliliitto ja Vankilavirkailijain liitto VVL. Aliupseeriliitto liittyi JHL:n yhteisöjäseneksi vuonna 2008. Vuonna 2010 Rautatieläisten liitto teki päätöksen liittyä JHL:ään. Perustettiin Raideammattilaisten yhteisjärjestö. JHL:n jäseniksi rautatieläiset liittyivät vuoden 2012 alussa.


title: Julkisten ja hyvinvointialojen liitto

text: JHL:n organisaatio rakentuu jäsenyhdistyksistä, edustajistosta, hallituksesta sekä keskus- ja aluetoimistoista.


title: Julkisten ja hyvinvointialojen liitto

text: JHL:n ylin päättävä elin on viiden vuoden välein suoralla jäsenvaalilla valittava 120-jäseninen edustajisto, joka kokoontuu kaksi kertaa vuodessa. Edustajistossa on kuntien sopimusalalta 80, yksityiseltä sopimusalalta 35, valtion sopimusalalta 4 ja kirkon sopimusalalta 1 edustaja. JHL:llä on neljä valtiosektorin yhteisöjäsenliittoa, jotka ovat yhdistäneet liittojensa edunvalvonnan JHL:n kanssa. Yhteisöjäsenliitoilla (Rajaturvallisuusunioni, Vankilavirkailijain liitto VVL, Tulliliitto ja Aliupseeriliitto) on edustajiston kokouksissa omat edustajansa.  Viimeisimmät edustajistovaalit JHL:ssä käytiin vuonna 2017.


title: Julkisten ja hyvinvointialojen liitto

text: JHL:n hallituksen muodostavat liiton puheenjohtaja ja toimialajohtaja sekä 23 jäsentä. Noin kerran kuukaudessa kokoontuva hallitus toteuttaa edustajiston päättämiä suuria linjoja liiton toiminnassa.


title: Julkisten ja hyvinvointialojen liitto

text: Keskustoimisto sijaitsee Helsingissä ja 11 aluetoimiston toimipisteet 13:lla paikkakunnalla.


title: Julkisten ja hyvinvointialojen liitto

text: Yhdistykset muodostavat JHL:n rungon. Jokainen JHL:läinen kuuluu johonkin liiton noin 600 yhdistyksestä. Noin puolella yhdistyksistä on omat kotisivut.


title: Julkisten ja hyvinvointialojen liitto

text: Julkisten ja hyvinvointialojen työttömyyskassa palvelee JHL:n jäseniä työttömyysturvaan liittyvissä asioissa. Kassalla on oma hallitus ja edustajisto.


title: Julkisten ja hyvinvointialojen liitto

text: JHL:n omistama JHL-opisto toimii liiton keskustoimiston tiloissa Helsingissä. Opisto kouluttaa edunvalvontaa, yhteistoimintaa ja työsuojelua. Koulutusten järjestämisessä JHL tekee lisäksi yhteistyötä Työväen Sivistysliitto TSL:n kanssa.JHL solmii työ- ja virkaehtosopimuksia julkisilla aloilla ja yksityisillä hyvinvointialoilla. Julkisten alojen sopimuksia ovat kuntien,valtion ja niiden virastojen sekä seurakuntien sopimukset.  Kunta-alan yleistä virka- ja työehtosopimusta (KVTES) sovelletaan pääsääntöisesti kuntien ja kuntayhtymien viranhaltijoihin ja kuukausipalkkaisiin työntekijöihin. Perhepäivähoitajien liitettä sovelletaan omassa kodissaan työskenteleviin perhepäivähoitajiin.


title: Julkisten ja hyvinvointialojen liitto

text: Yksityisten alojen sopimuksia liitto solmii sosiaali- ja terveys- ja opetusalalla, neuvonta-, liikenne- ja energia-aloilla. Yksityisten sopimusalojen työehtosopimuksia sovelletaan kunnallisissa ja valtion yhtiöissä sekä liikelaitoksissa, yhdistyksissä ja säätiöissä sekä mm. useissa sosiaalipalvelualan yrityksissä.


title: Julkisten ja hyvinvointialojen liitto

text: Avaintyönantajat AVAINTA ry:n jäsenyhteisöjä koskeva työehtosopimus tunnetaan lyhenteellä AVAINTES. Yksityisen sosiaalipalvelualan työehtosopimusta noudatetaan Sosiaalialan työnantajien jäsenyritysten palveluksessa oleviin sosiaalialan palveluyksiköissä työskenteleviin työntekijöihin.


title: Julkisten ja hyvinvointialojen liitto

text: Henkilökohtaisten avustajien työehtosopimusta noudatetaan Heta – Henkilökohtaisten avustajien työnantajien liitto ry:n jäsenenä olevien vammaisten henkilöiden henkilökohtaisiin avustajiin. Työehtosopimuksella määrätään henkilökohtaisten avustajien työsuhteissa noudatettavat vähimmäisehdot, kun työnantajana on vammainen henkilö itse.


title: Julkisten ja hyvinvointialojen liitto

text: Liiton jäsenlehti on nimeltään Motiivi. Lehdellä on sekä printtiversio että verkkoversio. Printtiversio ilmestyy 10 kertaa vuodessa.


title: Älykäs putoaminen

text: Älykäs putoaminen () on parodia älykkään suunnittelun () liikkeestä. Älykäs putoaminen on näennäistieteellinen, yliluonnollinen painovoiman selitys, josta on tullut pienimuotoinen internet-ilmiö. Sen mukaan vapaan putoamisen aiheuttaa ”jumalan käsi”, kuten Michelangelon Sikstiiniläiskappelin maalauksessa.


title: Mungo Jerry

text: Mungo Jerry on englantilainen popyhtye, joka vaikutti erityisesti 1970-luvulla. "In The Summertime" on yhtyeen tunnetuimpia kappaleita.


title: Uuskreationismi

text: Uuskreationismi () on liike, jonka tavoitteena on ilmaista kreationismi käsittein, jotka saisivat paremman vastaanoton julkisuudessa sekä päätöksentekijöiden, opettajien että tiedeyhteisön keskuudessa.


title: Uuskreationismi

text: Keskeinen uuskreationismin muoto on älykäs suunnittelu.


title: Uuskreationismi

text: Frans de Waal on kirjassaan "Are We Smart Enough to Know How Smart Animals Are?" ehdottanut toisenlaista versiota uuskreationismista. Tämä ei liity älykkääseen suunnitteluun, vaan on ihmiskeskeinen kanta, jossa evoluutio hyväksytään vain osittain. Tämä uuskreationismin muoto tunnustaa apinan ja ihmisen väliset keholliset samankaltaisuudet, mutta pitää näitä mieliltään erilaisina. Tällainen uuskreationismi katsoo, että evoluutio ei koske ihmisen mieltä, vaan ihmismieli on fundamentaalisesti erilainen kuin muilla elollisilla.


title: George Hincapie

text: George Hincapie Garcés (s. 29. kesäkuuta 1973 Queens, New York City) on uransa päättänyt yhdysvaltalainen maantiepyöräilijä, joka oli parhaimmillaan yhden päivän kilpailuissa. Hän voitti Gent–Wevelgem-klassikon vuonna 2001.


title: George Hincapie

text: Hincapie aloitti ammattilaisuransa Motorola-tallissa vuonna 1993. Hän ajoi vuodesta 1997 lähtien US Postalin sekä sitä vuonna 2005 seuranneen Discovery Channel Pro Cycling Teamin väreissä, kunnes talli lopetti toimintansa kauden 2007 jälkeen. Vuosina 2008–2009 hänen tallinsa oli Team Columbia ja vuosina 2010–2012 BMC Racing Team.


title: George Hincapie

text: Hincapie oli ainoa pyöräilijä, joka ajoi Lance Armstrongin joukkuetoverina tämän jokaisessa alun perin voittamassaan Ranskan ympäriajossa 1999–2005. Syyskuussa 2012 Hincapie sai puolen vuoden kilpailukiellon osallisuudestaan Armstrongin ja US Postal -tallin dopingskandaaliin. Hän menetti kaikki kilpailutuloksensa 31. toukokuuta 2004 – 31. heinäkuuta 2006 väliseltä ajalta.


title: M/S Birka Shipper

text: M/S Birka Shipper () on ahvenanmaalaisen Birka Cargo Ab:n omistukseen rekisteröity ro-ro-rahtialus. Alus on rakennettu vuonna 1992 Mačvanska Mitrovicassa, Serbiassa ja Fosen Mekaniske Verksted-telakalla Fosenissa, Norjassa alus on varustettu. Kuollutta painoa "Birka Shipperillä" on 5 745 tonnia ja jääluokitus on 1A eli se pystyy useimmissa jääolosuhteissa kulkemaan yksin. Alus on rekisteröity Suomen lipun alle ja kotisatama on Maarianhamina.


title: M/S Birka Shipper

text: Birka Shipperin sisaraluksia ovat M/S Birka Transporter, M/S Birka Exporter, M/S Ahtela, M/S Aknoul ja M/S Amber.


title: M/S Birka Shipper

text: Vuonna 1992 alus luovutettiin Rederi AB Gustav Eriksonin omistukseen, joka rekisteröi aluksen Suomen lipun alle. Kotisatamaksi tuli Maarianhamina. Tuolloin aluksen nimi oli "Styrsö". Tämän jälkeen Transfennica aloitti liikennöinnin aluksella Suomen ja Länsi-Euroopan välillä. Vuonna 1995 Styrsö rekisteröitiin United Shippingin omistukseen. Kotisatama säilyi Maarianhaminana. Vuonna 1996 alus siirtyi Hangon ja Lyypekin väliseen liikenteeseen. Tammikuussa 2000 ruotsalainen Korsnäs Ab vuokrasi aluksen Ruotsin ja Länsi-Euroopan väliseen liikenteeseen.


title: M/S Birka Shipper

text:
Nykyisen omistajan, Birka Cargo Ab:n haltuun laiva rekisteröitiin tammikuussa 2002. Saman vuoden heinäkuussa alus sai nykyisen "Birka Shipper" -nimensä. Finnlines liikennöi aluksella vuodenvaihteeseen 2009/10 jonka jälkeen alus sai 5+1-vuotisen rahtauksen Ruotsalaiselta Holmen Paperilta.
Mainittavaa myös on aluksen 4-kuukautinen rahtaus vuoden 2009 lopulla Finnlinesin alaisuudessa Tanskalaiselle Nordanalle, jossa alus liikennöi välimerellä tiuhaan tahtiin.


title: Saamelaisten kotiseutualue

text: Saamelaisten kotiseutualue () on Suomen perustuslaissa edellytetty ja saamelaiskäräjistä annetussa laissa tarkemmin määritelty saamelaisten kulttuurillinen ja kielellinen autonominen alue, joka sijaitsee Lapin läänin pohjoisosassa. Noin puolet Suomen saamelaisista asuu alueen sisällä.


title: Saamelaisten kotiseutualue

text: Saamelaisten kotiseutualueeseen kuuluvat Enontekiön, Utsjoen ja Inarin kunnat sekä Sodankylän pohjoisosassa sijaitseva Lapin paliskunnan alue. Kotiseutualueen asukkaiden enemmistö puhuu äidinkielenään suomea. Saamelaisten kotiseutualueen tarkoituksena on pitää joka neljäs vuosi saamelaiskäräjien vaalit, joissa vain saamelaisasukkaat voivat äänestää.


title: Saamelaisten kotiseutualue

text: Saamelaisten osuus kuntien väestöstä vaihtelee määritelmästä riippuen. Väestörekisterikeskus laskee saamea äidinkielenään puhuvan henkilön saamelaiseksi. Tätä laskutapaa käyttäen kuntien saamelaisväestön osuudet ovat:Suomen saamelaiskäräjät käyttää laajempaa laskutapaa: jokainen, joka on itse oppinut tai jonka vanhemmista tai isovanhemmista ainakin yksi on oppinut saamen kielen ensimmäisenä kielenään, katsotaan saamelaiseksi, jos hän itse itseään sellaisena pitää. Saamelaiskäräjien antamat viralliset luvut ovat:


title: M/S Exporter

text: M/S Exporter () on ahvenanmaalaisen Birka Cargo Ab:n omistukseen rekisteröity ro-ro-rahtialus. Alus on rakennettu vuonna 1991 Mačvanska Mitrovicassa, Jugoslaviassa ja Fosen Mekaniske Verksted -telakalla Fosenissa, Norjassa alus on varustettu. Kuollutta painoa "Exporterilla" on 5 409 tonnia ja jääluokitus on 1A eli se pystyy useimmissa jääolosuhteissa kulkemaan yksin. Alus on rekisteröity Suomen lipun alle ja sen kotisatama on Maarianhamina.


title: M/S Exporter

text: Exporterin sisaraluksia ovat M/S Birka Transporter, M/S Birka Shipper, M/S Ahtela, M/S Aknoul ja M/S Amber.


title: M/S Exporter

text: Rederiaktiebolaget Eckerön ostettua Birka Cargon omistavan Birka Line Ab:n, jätettiin aluksien nimestä Birka -sana pois.


title: M/S Exporter

text: Vuonna 1991 alus luovutettiin Rederi Ab Gustaf Eriksonin omistukseen, joka rekisteröi aluksen Suomen lipun alle. Kotisatamaksi tuli Maarianhamina. Tuolloin aluksen nimi oli "Granö". Tämän jälkeen Transfennica aloitti liikennöinnin aluksella, reitillä Rauma–Lyypekki. Vuonna 1995 Granö rekisteröitiin United Shippingin omistukseen. Kotisatama säilyi Maarianhaminana. Saman vuoden aikana alus siirtyi Suomen ja saksalaisen Kielin satamakaupungin väliseen liikenteeseen. Lokakuussa 1996 alus palasi takaisin Rauman ja Lyypekin välille. Tammikuussa 1997 Granö aloitti liikennöinnin linjalla Hanko–Lyypekki. Tammikuussa 2000 ruotsalainen Korsnäs AB vuokrasi aluksen Ruotsin ja Länsi-Euroopan väliseen liikenteeseen.


title: M/S Exporter

text: Nykyisen omistajan, Birka Cargo Ab:n haltuun laiva rekisteröitiin tammikuussa 2002. Saman vuoden kesäkuussa alus sai nykyisen "Birka Exporter" -nimensä.


title: M/S Exporter

text: Aamulla 8. joulukuuta 2008 Birka Exporter törmäsi Pohjanmerellä troolariin ollessaan matkalla Belgian Antwerpeniin. Törmäyksen jälkeen alus meni Alankomaiden Amsterdamiin ja joutui muutamaksi päiväksi kuivatelakalle.


title: M/S Exporter

text: Alus liikennöi pääosin ruotsalaisen Holmen -paperiyhtiön lukuun, kuljettaen paperi- ja puutavaralastia Ruotsista Englantiin ja Saksaan.


title: Gauja

text: Gauja (viroksi "Koiva jõgi") on joki Pohjois-Latviassa, vanhan Liivinmaan alueella.


title: Gauja

text: Riianlahteen Riian koillispuolelle laskeva Gauja on 452 kilometriä pitkä. Joen lähteet sijaitsevat Cēsiksen kaakkoispuolella. Joki virtaa ensin koilliseen ollen Valkan kaakkoispuolella Viron ja Latvian välisenä rajajokena ennen kuin ottaa suunnakseen Riianlahden virraten muun muassa Valmieran, Cēsisin, Līgatnen ja Siguldan kaupunkien kautta.


title: Gauja

text: Gaujaan laskee useita sivujokia, kuten Amata ja Rauna.


title: Gauja

text: Gauja on hiekkapohjainen, ja sen rantoja täplittävät monin paikoin hiekkakivikalliot. Valmieran ja Siguldan välinen alue on Gaujan kansallispuiston aluetta.


title: Gauja

text: Gauja on suosittu melontajoki, ja sitä pitkin pääsee hyvin myös kumiveneellä ja puista kootuilla lautoilla, joskin koskissa jälkimmäisillä saattaa olla hieman taiteilemista. Varsinkin juhannuksen aikaan (23.-24.6.) latvialaiset kerääntyvät Gaujalle juhlimaan mitä moninaisimmin tavoin.


title: Uusi Nainen

text: Uusi Nainen oli suomalainen kulttuuri- ja mielipidelehti, joka ilmestyi vuodesta 1944 vuoteen 2008. Uusi Nainen oli alun perin Suomen Naisten Demokraattisen Liiton (SNDL) lehti, mutta ilmestyi loppuaikoinaan sitoutumattomana.


title: Uusi Nainen

text: Uusi Nainen ilmestyi alun perin kuukausittain, mutta vuosina 2003–2008 enää seitsemän numeroa vuodessa.


title: Uusi Nainen

text: Uusi Nainen -lehden perusti vuonna 1945 SDNL, jolla sen julkaisuoikeudet olivat vuoteen 1990 saakka. Vuoden 1977 alkupuoliskolla Uuden Naisen nettolevikki oli lähes 80 000 kappaletta, mikä teki siitä kuudenneksi suurimman suomalaisen naistenlehden Kotilieden, Annan, Jaanan, Me Naisten ja Eevan jälkeen. Uusi Nainen sai vuonna 1977 valtion tiedonjulkistamispalkinnon ensimmäisenä naistenlehtenä.


title: Uusi Nainen

text: Vuonna 1982 Uusi Nainen muuttui järjestölehdestä omaksi osakeyhtiökseen, joka myytiin Kansan Uutisille 1986, mutta lehtien yhteistyö ei ottanut toimiakseen. Vuonna 1990 Uusi Nainen -lehden toimitus ryhtyi SDNL:n kanssa puuhaamaan irrottautumista Kansan Uutisista. Entinen kansanedustaja Ulla-Leena Alppi oli keskeinen henkilö sen takana, että lehden julkaisemista varten perustettiin Palmikot -niminen yhdistys. Vuosina 1997–2003 lehteä julkaisi Osuuskunta Onnen Oma.


title: Charles Chaplinin filmografia

text: Charles Chaplin oli yksi elokuvan varhaisajan merkittävimmistä elokuvantekijöistä, joka toimi näyttelemisen lisäksi myös elokuvien ohjaajana, käsikirjoittajana ja tuottajana sekä lopulta myös sävelsi elokuviensa musiikin. Hänen elokuvauransa käsitti yli 80 vuosina 1914–1967 kuvattua elokuvaa, joista 11 oli pitkiä elokuvia.